Ξεκίνησε η λειτουργία πρότυπης λαϊκής αγοράς στην οδό Καυταντζόγλου – politik.gr\nΞεκίνησε η λειτουργία πρότυπης λαϊκής αγοράς στην οδό Καυταντζόγλου\n02/06/2018, 2:30 πμ\nΆνετους διαδρόμους και ελεύθερους χώρους μεταξύ των πάγκων, οριοθετημένες θέσεις για όλους τους νόμιμους πωλητές, παροχές ηλεκτρικού ρεύματος και νερού που διατίθενται δωρεάν, μηχάνημα συμπίεσης συσκευασιών και ειδικούς κάδους συλλογής βιοαποβλήτων αλλά και χημικές τουαλέτες διαθέτει η πρότυπη λαϊκή αγορά που λειτουργεί στην οδό Καυταντζόγλου στη Θεσσαλονίκη. Επίσης οι πάγκοι φέρουν διαφορετικό χρωματισμό και λογότυπο, ανάλογα με το αν χρησιμοποιούνται από παραγωγούς ή επαγγελματίες.\nΟ σχεδιασμός μας είναι οι προδιαγραφές αυτής της πρότυπης λαϊκής αγοράς να εφαρμοστούν το επόμενο χρονικό διάστημα και στις 92 λαϊκές αγορές της Μητροπολιτικής Ενότητας Θεσσαλονίκης, τόνισε χθες (Παρασκευή 1 Ιουνίου 2018) ο περιφερειάρχης Κεντρικής Μακεδονίας Απόστολος Τζιτζικώστας, σε συνέντευξη Τύπου που δόθηκε με αφορμή την έναρξη λειτουργίας της πρότυπης λαϊκής αγοράς της οδού Καυταντζόγλου. Ο ίδιος τόνισε ότι η Περιφέρεια στηρίζει το θεσμό των λαϊκών αγορών και μέσω αυτών δημιούργησε νέες θέσεις εργασίας καθώς προκήρυξε 218 νέες άδειες πώλησης προϊόντων για ανέργους και προχώρησε στην απόδοση 116 κενών θέσεων σε επαγγελματίες και παραγωγούς. Επιπλέον ίδρυσε δύο νέες λαϊκές στον Τρίλοφο και τη Νέα Ραιδεστό με 100 θέσεις πώλησης, νομιμοποίησε τη λειτουργία των λαϊκών αγορών στις οδούς Κανάρη και Γιάννη Αγγέλου και προχώρησε στη διανομή κουπονιών για δωρεάν αγορές σε οικογένειες με απροστάτευτα τέκνα.\nΑπό την πλευρά του, ο αντιπεριφερειάρχης Ανάπτυξης και Περιβάλλοντος Κώστας Γιουτίκας επισήμανε ότι η επιτυχία της πρότυπης λαϊκής αγοράς θα κριθεί τις επόμενες εβδομάδες, εφόσον οι ίδιοι οι πωλητές, οι επαγγελματίες και οι καταναλωτές στηρίξουν τη λειτουργία της. Γνωστοποίησε ότι χημικές τουαλέτες θα μπουν σε όλες τις λαϊκές αγορές της Θεσσαλονίκης και τόνισε ότι η Περιφέρεια έχει εξασφαλισμένο 1 εκατ. ευρώ σε ειδικό κωδικό στον προϋπολογισμό της, για την κατάρτιση και υλοποίηση του διετούς Επιχειρησιακού Σχεδίου Δράσεων των Λαϊκών Αγορών 2018-2019.\nΟ δήμαρχος Θεσσαλονίκης Γιάννης Μπουτάρης ανέφερε ότι αυτή η προσπάθεια είναι πάρα πολύ σημαντική, χαρακτήρισε εξαιρετική τη συνεργασία της Περιφέρειας και του Δήμου και τόνισε ότι εξετάζονται από κοινού τα αιτήματα που υποβάλλονται από διάφορες γειτονιές της Θεσσαλονίκης για τη λειτουργία λαϊκών αγορών. Ο εντεταλμένος δημοτικός σύμβουλος του Δήμου Θεσσαλονίκης, αρμόδιος για την Καθαριότητα, Λάζαρος Ζαχαριάδης σχολίασε ότι από πλευράς του δήμου έχει ξεκινήσει ένα μεγάλο πρόγραμμα αποκομιδής όχι μόνο των οργανικών απορριμμάτων ξεχωριστά από τις λαϊκές αγορές αλλά και του φελιζόλ, το οποίο έχει ιδιαίτερα χαρακτηριστικά, είναι πολύ κακό για το περιβάλλον και δημιουργεί προβλήματα στα απορριμματοφόρα που χρησιμοποιούνται στην αποκομιδή. Για το λόγο αυτό βρίσκονται σε εξέλιξη προσπάθειες για τη συλλογή του συγκεκριμένου υλικού και από τα γήπεδα.\nTags: Απόστολος Τζιτζικώστας, Γιάννης Μπουτάρης, Καυταντζόγλου, Κώστας Γιουτίκας, Λάζαρος Ζαχαριάδης, πρότυπη λαϊκή αγορά\nΔιψήφια αύξηση στις διεθνείς αφίξεις και τις ταξιδιωτικές δαπάνες


Ο "Πλούτος" του Αριστοφάνη από τους μαθητές του Πειραματικού Γυμνασίου Διαπολιτισμικής Εκπαίδευσης Αχαρνών - Δυτική Όχθη\nΑρχική ΤΟΠΙΚΕΣ ΕΙΔΗΣΕΙΣ ΑΧΑΡΝΕΣ Ο "Πλούτος" του Αριστοφάνη από τους μαθητές του Πειραματικού Γυμνασίου Διαπολιτισμικής Εκπαίδευσης...\nΟ “Πλούτος” του Αριστοφάνη από τους μαθητές του Πειραματικού Γυμνασίου Διαπολιτισμικής Εκπαίδευσης Αχαρνών\nΤον “Πλούτο” του Αριστοφάνη, τον τυφλό θεό που μοιράζει πλούτη σε αναξιοκρατούντες και κακούς μέχρι τη στιγμή που γιατρεύεται και βρίσκει το φως του, παρουσίασαν οι μαθήτριες και οι μαθητές του Πειραματικού γυμνασίου Διαπολιτισμικής Εκπαίδευσης, σε δύο εξαιρετικές παραστάσεις, στην αίθουσα εκδηλώσεων του Δ.Αχαρνών και στην 4η Ανθοκομική Έκθεση.\nΟι μαθητές/τριες διασκεύασαν σε συνεργασία με τους καθηγητές τους τον «Πλούτο» και παρουσιάσαν μία πολύ επίκαιρη, διασκεδαστική και σπιρτόζικη κωμωδία. Τα παιδιά δώσανε τον καλύτερο τους εαυτό, χάρηκαν τόσο την προετοιμασία και τις πρόβες, όσο και την παράσταση. Παράλληλα, κατάφεραν να προσδώσουν στην Αριστοφανική κωμωδία, μια φρέσκια και ζωοογόνο πνοή. Οι συμμετέχοντες μαθητές ηθοποιοί της παράστασης, απέδωσαν με τρόπο πειστικό τους ρόλους τους, μεταδίδοντας το γέλιο και την ευφορία στο πολυάριθμο κοινό που δεν σταματούσε να γελά, να χειροκροτεί και ν΄απολαμβάνει “λυτρωτικά” την πλοκή του έργου.\nΤα θέματα του έργου πολλά και με πολλές προοπτικές προσέγγισης. Το αδιάκοπο κυνήγι του πλούτου, η απέχθεια για τη φτώχεια, η κομπίνα και η αυθαιρεσία, το θρησκευτικό κατεστημένο, το πολύπαθο σύστημα της υγείας, οι ξένοι και ο τρόπος αντιμετωπίζονται, η αγάπη για την πόλη- πατρίδα, είναι μερικά από τα θέματα που σχολιάζονται, χωρίς να λείπει και η αναφορά στην επικαιρότητα της χώρας μας.\nΚι όλα αυτά δοσμένα με πολύ κέφι, μουσική, χορό και τραγούδι,\nΥπεύθυνη παράστασης : Ελένη Ταλιαδούρου\nΜουσική επιμέλεια : Ελλη Περίσογλου\nΣκηνική επιμέλεια : Ιωάννης Ψωμάς\nΣκηνικό: Ιωάννα Τζάμπα\nΑριστοφάνης: Στεφανία Κολιστάση\nΔυστρόπιος: Αναστάσης Κοίλιας\nΧρεμύλος: Νεφέλη Δέλλιου\nΚαρίων , Φτώχεια: Παναγιώτης Πεϊδης\nΠλούτος : Ανέστης Κυριακίδης\nΠυθία, Δεξιόπη : Γεωργία Αλιμπράντη\nΑφηγήτρια, Καθηγήτρια, κα Μελπομένη: Βασιλική Χάϊτα\nΑρνιακός : Σοφία Κουτσούκη\nΤσακαλώτος, Κορδωμένος, Ευπαλίνος: Γιώργος Μαυρίδης\nΤιμωνίδας, Υφεση; Αννα Γώγου\nΤαπιάνης, Βλεψίδημος: Κωνσταντίνα Μαυραντζά\nΑσκληπιός, Γραμματέα Πυθίας: Μαρία Κολιστάση\nΚόρη Χρεμύλου : Μαρία Σιδηροπούλου\nΑίθρα: Ειρήνη Χιονίδου\nΝοσοκόμοι : Χρήστος Μαυρίδης, Κώστας Ζεϊμπέκης\nΧορός: Γεωργία Αλιμπράντη\n"Πλούτος" του Αριστοφάνη από το Πειραματικό Γυμνάσιο Διαπολιτισμικής Εκπαίδευσης Αχαρνών\nπλουτος αριστοφανη απο το διαπολιτισμικό γυμνάσιο αχαρννω


ΟΡΕΙΒΑΤΙΚΟΣ ΠΕΖΟΠΟΡΙΚΟΣ ΣΥΛΛΟΓΟΣ ΙΚΑΡΙΑΣ: Ιανουαρίου 2019\nΓεια σας φίλοι και καλή χρονιά!\nΌπως ανακοινώσαμε στο προηγούμενο ποστ, την περασμένη Κυριακή 23/12/18 μαζευτήκαμε γύρω στα 30 άτομα -νέοι οι περισσότεροι- στο χωριό Χριστός Ραχών και, έχοντας μαζέψει προηγουμένως αρκετά βελανίδια ο καθένας, βαδίσαμε με προορισμό το οροπέδιο Αμμούδια όπου τα φυτέψαμε στον περιφραγμένο χώρο γύρω από το «Σπιτάκι της Μαμής». Πριν όμως μιλήσουμε πιο αναλυτικά για το ιστορικό και τους λόγους που κάναμε τη συγκεκριμμένη δράση (πράγμα το οποίο δεν μπορέσαμε να κάνουμε στο προηγούμενο ποστ λόγω έλλειψης χρόνου και χώρου), δείτε παρακάτω τον χάρτη της διαδρομής, ο οποίος, εκτός από συντεταγμένες, περιέχει και πάρα πολλές φωτογραφίες, παλιές και νέες:\nΜια αξιομνημόνευτη μέρα του Σεπτέμβρη του 2017, για κάποιους πολύ συγκεκριμένους λόγους που εξηγούνται πολύ σύντομα εδώ, έχοντας ζητήσει και πάρει την άδεια από τον Δήμο Ικαρίας, περιφράξαμε μια έκταση οκτώ στρεμμάτων γύρω από το παλαιό ορεινό καταφύγιο, γνωστό ως «Σπιτάκι της Μαμής» με σκοπό αφενός να προστατεύσουμε αυτό το ιστορικό κτίσμα από τα αδέσποτα κατσίκια που το χρησιμοποιούσαν σαν σταύλο και το κατέστρεφαν, και αφετέρου, να δώσουμε την ευκαιρία στη φύση να αναγεννηθεί, δημιουργώντας, ει δυνατόν, νέα ζωή σ' αυτήν την απογυμνωμένη, βαθιά ερημοποιημένη περιοχή.\nΠράγματι, στη διάρκεια των επομένων μηνών κάθε φορά που πηγαίναμε στο σημείο για τις εργασίες ανακαίνισης του καταφυγίου, με μεγάλη έκπληξη βλέπαμε να ξεφυτρώνουν διάφορα αυτοφυή φυτά, όπως ρείκια, θρούμπι, μανιτάρια, κουμαριές και βελανιδιές, να μεγαλώνουν με μεγάλη ταχύτητα, χωρίς καμία βοήθεια από εμάς μέσα στην περιφραγμένη έκταση.\nΑυτό το θέαμα ήταν η καλύτερη ανταμοιβή για τις προσπάθειές μας.\nΔυστυχώς όμως υπήρχαν και κάποιοι που το γεγονός δεν τους άρεσε καθόλου. Αυτό φάνηκε όταν στις 11 Δεκεμβρίου κάποιος έκοψε με πένσα τα πλέγματα της περίφραξης (διαβάστε εδώ την ανακοίνωση / διαμαρτυρία για το συμβάν), αφήνοντας τα κατσίκια να εισβάλουν στην προστατευόμενη περιοχή και να αρχίσουν να καταστρέφουν τη βλάστηση.\nΑν η διάρρηξη δεν γινόταν αντιληπτή εγκαίρως, το πείραμά μας θα είχε πεθάνει μέσα σε λίγα 24ωρα. Ευτυχώς τα κατσίκια διώχτηκαν γρήγορα και η περίφραξη επιδιορθώθηκε.\nΗ ζημιά που έγινε δεν ήταν μεγάλη, παρόλα αυτά οι Σύλλογοι που εμπλέκονται σ' αυτή τη δράση αποφάσισαν να μην αγνοήσουν το συγκεκριμένο περιστατικό.\nΑπεναντίας, θεωρώντας ότι το κόψιμο του φράκτη ήταν μια προμελετημένη, εχθρική πράξη δολιοφθοράς, αποφασίσαμε να διαμαρτυρηθούμε.\nΈτσι, αφού ενημερώσαμε την κοινή γνώμη με δελτίο τύπου, λίγες μέρες αργότερα οργανώσαμε ανοιχτή πεζοπορία, προσκαλώντας όσους ήθελαν\n- να περπατήσουν μαζί μας στα βουνά\n- να δουν την καταστροφή που προκαλούν τα αποίμενα ζώα\n- να μιλήσουμε για τη λειτουργία και την αξία των δασών\n- να δούμε την περιοχή του πειράματος αναγέννησης\n- και τελικά, ως συμβολική κυρίως πράξη, να φυτέψουμε όσο το δυνατόν περισσότερα βελανίδια μέσα στην περιφραγμένη περιοχή γύρω από το ορεινό καταφύγιο.\nΤο άλμπουμ των φωτογραφιών που βλέπετε πιο κάτω, καθώς και οι πρόσθετες φωτογραφίες στο τέλος του ποστ, είναι το μικρό μας φωτορεπορτάζ από τη δράση μας. Όσοι πήραμε μέρος θέλαμε να δείξουμε ότι νοιαζόμαστε για την επιτυχία του πειράματος, και να δείξουμε ότι θα συνεχίσουμε να νοιαζόμαστε, δηλώνοντας ότι κάθε φορά που θα υπάρχει δολιοφθορά ή άλλη εχθρική πράξη, εκτός ότι θα πηγαίνουμε και θα διορθώνουμε τη ζημιά, θα φυτεύουμε κι άλλους σπόρους!\nΘα το κάνουμε αυτό συνεχώς για όσο καιρό χρειαστεί, διότι δεν θέλουμε μόνο να σώσουμε αυτό το μικρό κομμάτι αναγεννημένης πράσινης γης. Θέλουμε να το επεκτείνουμε! Θέλουμε όλα τα βουνά της Ικαρίας να γίνουν πράσινα!\nΕυχαριστούμε θερμά όσους συμμετείχαν!\nΕυχόμαστε σε όλους ΚΑΛΗ ΧΡΟΝΙΑ!\nΑναρτήθηκε από Ορειβατικός Πεζοπορικός Σύλλογος Ικαρίας στις 1/02/2019 10:10:00 μ.μ. 4 σχόλια:\nΕτικέτες 2018, εθελοντική εργασία, Ικαρία, ΟΠΣ Ικαρίας, Σπιτάκι της Μαμής, φωτογραφίες\nΠεζοπορία και φύτευση βελανιδιών στο οροπέδιο Αμμο...


ΠΑΝΑΘΗΝΑΪΚΗ ΣΥΝΔΙΑΣΚΕΨΗ ΚΝΕ\nΗ ενίσχυση των γραμμών και της δουλιάς της Οργάνωσης Αθήνας στο μαζικό κίνημα, στόχοι για το επόμενο διάστημα\nΜε την απόφαση ότι η Οργάνωση Αθήνας της ΚΝΕ θα δώσει όλες της τις δυνάμεις ώστε να διευρυνθεί το νεολαιίστικο ρεύμα που αγωνίζεται και αντιστέκεται στην κυρίαρχη πολιτική και προσεγγίζει σταθερά το δρόμο της οικοδόμησης του αντιιμπεριαλιστικού αντιμονοπωλιακού δημοκρατικού μετώπου, έκλεισαν την Κυριακή οι εργασίες της 11ης Παναθηναϊκής Συνδιάσκεψης της ΚΝΕ.\nΟι διήμερες εργασίες της Παναθηναϊκής Συνδιάσκεψης χαρακτηρίστηκαν, όπως σημείωσε και στο κλείσιμο των εργασιών ο Αλ. Μαρινάκης,ο οποίος επανεκλέχτηκε γραμματέας του Συμβουλίου Πόλης, από την πλούσια εμπειρία που μετέφεραν οι αντιπρόσωποι για τη δράση της Οργάνωσης στη νεολαία της Αθήνας και τα θετικά βήματα που έγιναν.\nΤα βασικά καθήκοντα της Οργάνωσης για τα επόμενα δύο χρόνια όπως προσδιορίζονται από την εισήγηση, η οποία ψηφίστηκε ομόφωνα, είναι: Η συσπείρωση δυνάμεων της νεολαίας γύρω από την ΚΝΕ και τις κινήσεις που στηρίζει στο μαζικό κίνημα, στην πάλη για την υλοποίηση των στόχων που τίθενται για την αντεπίθεση στην πολιτική του κεφαλαίου. Ο συντονισμός του νεολαιίστικου κινήματος με άλλους φορείς και το εργατικό κίνημα, ως βασική προϋπόθεση για την ωρίμανση των νεανικών συνειδήσεων για την αναγκαιότητα συγκρότησης του λαϊκού μετώπου πάλης ενάντια στα μονοπώλια και τον ιμπεριαλισμό, για το σοσιαλισμό. Η συσπείρωση με σταθερότητα στα βασικά μέτωπα πάλης, σε όλους τους χώρους και σε όλους τους μαζικούς φορείς του νεολαιίστικου κινήματος. Η πολύμορφη πάλη και δράση των μαζικών φορέων του κινήματος, όχι μόνο με αγωνιστικές κινητοποιήσεις, αλλά και με πολιτιστικές, αθλητικές και άλλες εκδηλώσεις που βοηθούν στη μαζικοποίηση και την αναβάθμισή τους στη συνείδηση των νέων. Η προσπάθεια αλλαγής των συσχετισμών στους φορείς του κινήματος της νεολαίας σε όφελος των δυνάμεων που πραγματικά υπερασπίζονται τα δικαιώματα και τις ανάγκες της νεολαίας και φυσικά υπέρ της ΚΝΕ.\nΤο αμέσως επόμενο διάστημα αποτελεί για την Οργάνωση Αθήνας της ΚΝΕ διάστημα πανεξόρμησης, όπου θα προσκληθούν οι νέοι και οι νέες της πρωτεύουσας να συμμετάσχουν μαζικά στον ταξικό γιορτασμό της Πρωτομαγιάς. θα εντατικοποιηθεί επίσης η προπαγάνδιση των θέσεων του 7ου Συνεδρίου της ΚΝΕ που αρχίζει το απόγευμα της 1ης Μάη. Αμέσως μετά ξεκινά το δεκαήμερο της ειρήνης, με μέτωπο ενάντια στην εξάρτηση της χώρας από τους ιμπεριαλιστικούς οργανισμούς και τους κινδύνους πολέμου που εγκυμονούν τα σχέδια τους για την περιοχή. Τα μέλη της Οργάνωσης καλούνται να προπαγανδίσουν στη νεολαία τα ιδανικά της ειρήνης δείχνοντας το αυταπόδεικτο, ότι η πάλη για την ειρήνη δεν μπορεί παρά να είναι πάλη ενάντια στον ιμπεριαλισμό.\nΚαταλήγοντας ο Α. Μαρινάκης, τόνισε ότι τα επόμενα δύο χρόνια ένας από τους βασικούς στόχους της Οργάνωσης πρέπει να είναι η πλατιά ανάπτυξη των γραμμών της, στόχος εφικτός, που πρέπει να κατανοηθεί σωστά πρώτα από τα στελέχη της Οργάνωσης, να γίνει ο ανάλογος καταμερισμός στις Τομεακές Οργανώσεις και στις Οργανώσεις Βάσης και από κει και πέρα να ξεδιπλωθεί η δουλιά με την οικοδόμηση νέων ΟΒ στο σύνολο των σχολείων της Αθήνας, ξεκινώντας από τα μεγάλα σχολικά συγκροτήματα, σε εργοστάσια και άλλους χώρους δουλιάς όπου απασχολείται μαζικά η νεολαία, αλλά και να ανοίξει η δουλιά της Οργάνωσης σε εργατικούς χώρους που μέχρι σήμερα έχουν παρατηρηθεί καθυστερήσεις, όπως είναι τα νοσοκομεία, οι σχολές του ΟΑΕΔ και οι Τεχνικές Επαγγελματικές Σχολές.\nΟ Νίκος Σοφιανός,γραμματέας του ΚΣ της ΚΝΕ, στην παρέμβασή του, τόνισε: "Αυτή η επιτυχής διεξαγωγή των εργασιών της Συνδιάσκεψης σ' ένα βαθμό προοιωνίζεται και την επιτυχή διεξαγωγή του 7ου Συνεδρίου της Οργάνωσής μας, μιας και η Οργάνωση Αθήνας, έχει μια ειδική βαρύτητα στη συνολική δουλιά της Κομμουνιστικής Νεολαίας. Βασικό στοιχείο που χαρακτήρισε θετική την πορεία της Οργάνωσης το προηγούμενο διάστημα και που έφερε αυτή την αισιοδοξία σαν αναμενόμενο στις εργασίες της Συνδιάσκεψης ήταν η προσπάθεια που έγινε σταθερά το προηγούμενο δίχρονο, η Οργάνωση να δέσει στην καθημερινή της δουλιά τη μαζική και πολιτική δράση μέσα και μαζί με τη νεολαία.\nΟι θέσεις του ΚΣ της ΚΝΕ συνάντησαν την καθολική αποδοχή των μελών της ΚΝΕ στις συνελεύσεις που έγιναν, στις εκλογοαπολογιστικές και στις συνδιασκέψεις. Αυτή η καθολική αποδοχή είναι μια καλή βάση για να μπορέσουμε να δουλέψουμε στην προσπάθεια να εδραιώνεται, να οικοδομείται διαρκώς η ενιαία αντίληψη θέλησης και δράσης της ΚΝΕ, στη σοβαρή αποστολή που έχει για τα επόμενα χρόνια.\nΠρέπει να προσπαθήσουμε αρκετά και τα στελέχη πρώτα από όλα και όλοι μας, να κατανοηθούν τα καθήκοντα που απορρέουν σήμερα για την ΚΝΕ στο κίνημα της νέας γενιάς, να κατανοηθούν καλύτερα οι πλευρές της δράσης μας, που πρέπει να ανοιχτούν, η αντίληψη που βάζουμε στο κίνημα της νεολαίας. Να κατανοηθεί καλύτερα από το δυναμικό της ΚΝΕ, το πως η δουλιά της ΚΝΕ στη νέα γενιά συνδυάζεται με τη συνολικότερη προσπάθεια που κάνει το κόμμα μας στην ελληνική κοινωνία για την οικοδόμηση του μετώπου. Σ' αυτή την προσπάθεια αφομοίωσης των θέσεων του ΚΣ της ΚΝΕ και των αποφάσεων του συνεδρίου που θα παρθούν, είναι πολύτιμος οδηγός και βοηθός η απόφαση της ΚΕ του ΚΚΕ για τη δουλιά του Κόμματος στη νεολαία.\nΜια απόφαση που βάζει και το ίδιο το Κόμμα στην ανάγκη πιο αποφασιστικά να ασχοληθεί με το κίνημα της νεολαίας, με τις διεργασίες που υπάρχουν μέσα στη νεολαία, ώστε να μπορεί από καλύτερες θέσεις και την οργάνωση της νεολαίας να βοηθάει, αλλά και το ίδιο το Κόμμα να δουλεύει σ' αυτούς τους ίδιους τους χώρους που έχουν κυριαρχήσει στο Συνέδριό μας, την εργατική τάξη και τη νεολαία, οι οποίοι θα αποτελέσουν και τους στυλοβάτες μέσα στην κοινωνία της οικοδόμησης του αντιιμπεριαλιστικού, αντιμονοπωλιακού μετώπου".\nΕνδιαφέρουσα είναι η στατιστική της Συνδιάσκεψης:\nΑνδρες 53.7%,γυναίκες 46.3%.Μαθητές 21% (στη συντριπτική πλειοψηφία εκλεγμένοι στα μαθητικά συμβούλια), σπουδαστές και φοιτητές 14%,σπουδαστές ιδιωτικών σχολών 3%,δίνουν εξετάσεις 8%,άνεργοι 4.5%,ΕΒΕ 4.5%,εργαζόμενοι 48.5%.\nΕνδιαφέροντα: Διάβασμα 68%,Μουσική 55.2%,Χορός 11.9%,Θέατρο 8.2%,Αθλητισμός 13.4%,Αλλο 9.7%.


Έλληνας μάχεται στο πλευρό των Κούρδων κατά του ISIS | BLOKO\nΑρχική / Ελλάδα / Κόσμος / Κούρδοι / Πόλεμοι / ISIS / Έλληνας μάχεται στο πλευρό των Κούρδων κατά του ISIS\n8/02/2017 01:37:00 μ.μ. Ελλάδα , Κόσμος , Κούρδοι , Πόλεμοι , ISIS Edit\nΟλο και περισσότερα ξένα δημοσιεύματα σε αντιεξουσιαστικά φόρουμ αναφέρονται σε Ελληνες αντιεξουσιαστές που πολεμούν στο πλευρό των Κούρδων μαχητών για την απελευθέρωση της πόλης\nΡάκα στη Συρία από το Ισλαμικό Κράτος.\nΗ κουρδική εφημερίδα «Yeni Ozgur Politica» και ο δημοσιογράφος Erem Kansou δημοσίευσαν προ ημερών συνέντευξη με τον Ελληνα «Ιβάν», που όπως αναφέρεται, γεννήθηκε στην Αθήνα και μεγάλωσε σε οικογένεια σοσιαλιστών – κομμουνιστών, ακούγοντας για τους αγώνες της Αριστεράς: «Το να πυροβολώ κατά του φασισμού σε ένα πεδίο πολεμικής μάχη ήταν για μένα παιδικό όνειρο».


Δείτε πώς αυτή η Cadillac κατέληξε στην οροφή δύο αυτοκινήτων [video] | Drive\nΔείτε πώς αυτή η Cadillac κατέληξε στην οροφή δύο αυτοκινήτων [video]\nΟ οδηγός βγήκε με όπισθεν κάθετα στον αυτοκινητόδρομο πριν προσγειωθεί σε γειτονικό πάρκινγκ.\nΑν αναρωτιέστε πώς κατάφερε ο οδηγός αυτής της λευκής Cadilac XTS να την προσγειώσει πάνω στις οροφές δύο παρκαρισμένων αυτοκινήτων, σίγουρα δεν είστε οι μόνοι.\nΤο περιστατικό έγινε την περασμένη Δευτέρα στην περιοχή Hernando της Florida (ΗΠΑ). Σύμφωνα με εκπρόσωπο του σερίφη που μίλησε σε τοπικά μέσα, ο άντρας που οδηγούσε την Cadillac είχε επισκεφθεί κατάστημα drive-trough με ATM.\nΓια άγνωστο λόγο έκανε όπισθεν με μεγάλη ταχύτητα και πέρασε πάνω από το γρασίδι στον αυτοκινητόδρομο. Με το πόδι κολλημένο στο γκάζι, ο οδηγός συνέχιζε με την όπισθεν στρίβοντας στη διασταύρωση προτού καταλήξει σε κοντινό πάρκινγκ, πάνω σε ένα Volkswagen Jetta και ένα Dodge Journey.\nΗ τρελή πορεία της Cadilac φαίνεται και στο παρακάτω βίντεο από dashcam (μεταξύ 0.10-0.27). Ευτυχώς δεν υπήρξαν τραυματισμοί καθώς η σύγκρουση με διερχόμενα οχήματα αποφεύχθηκε καθαρά από τύχη ενώ κανένας δεν βρισκόταν εκείνη τη στιγμή στο εσωτερικό των 2 παρκαρισμένων αυτοκινήτων. Η αστυνομία πάντως συνεχίζει τις έρευνες για τους λόγους που οδήγησαν τον άντρα σε αυτή την αψυχολόγητη πράξη.


Κάτω τα χέρια από τα παιδιά μας! | Κατάνυξη\nΟ,τιδήποτε είναι νόμιμο είναι και ηθικό;\nΆλλη μια περίεργη είδηση βγήκε στο διαδίκτυο κι έτσι για ακόμη μια φορά έρχεται στην επιφάνεια ο πόθος κάποιων να εξοντωθεί το ωραιότερο και το καλύτερο πλάσμα του Θεού…. το παιδί. Το ωραιότερο δημιούργημά Του, το πιο αγνό και το πιο καθαρό.\nΗ είδηση λοιπόν αναφέρει ότι ο κ. Αντώνης Μανιτάκης, συνταγματολόγος και επικεφαλής του επιστημονικού συμβουλίου της Νομικής Σχολής Λευκωσίας, μιλώντας στο Πρώτο Πρόγραμμα θεωρεί φυσιολογικές, άρα και νόμιμες, τις παραβιάσεις των δικαιωμάτων των ανεμβολίαστων πολιτών.\nΣοκαριστική είναι η επόμενη δήλωσή του κατά την οποία ούτε λίγο ούτε πολύ μας δηλώνει ότι η αφαίρεση της επιμέλειας από τους γονείς που δεν στέλνουν τα παιδιά τους στο σχολείο λόγω των κυβερνητικών μέτρων, θεωρείται από τον ίδιο “συνταγματικά δικαιολογημένη”. Δηλαδή, να αφαιρείται η επιμέλεια των ανηλίκων από το κράτος ή να υπάρχει επιβολή άλλων κυρώσεων, λόγω της άρνησης των γονέων τους να συμμορφωθούν με τα πρωτόκολλα της κυβέρνησης.\nΌπως ο ίδιος αναφέρει “Δεν ξέρω αν δικαιολογείται ποινικό αδίκημα”, κι επειδή ούτε εμείς είμαστε νομικοί για να εξετάσουμε ή να κρίνουμε αν μια τέτοια απόφαση μπορεί να θεωρηθεί συνταγματικά νόμιμη, το μόνο που διαπιστώνουμε είναι ότι η κατάσταση έχει ξεφύγει πέρα από κάθε λογική. Βλέπουμε πως το κράτος είναι έτοιμο να σπάσει κάθε φυσικό οικογενειακό δεσμό, χωρίς φόβο αλλά με πολύ πάθος. Γι’ αυτό λοιπόν εμείς εδώ αναρωτιόμαστε το εξής… ο,τιδήποτε είναι νόμιμο είναι και ηθικό; Έχουμε λοιπόν πολλές απορίες και ευθύς αμέσως θα τις καταγράψουμε.\nΑυτό θα ισχύει για όλες τις κατηγορίες μαθητών; Γιατί παρατηρούμε ότι στους Ρομά ή στους μετανάστες, κάτι τέτοιο μέχρι τώρα δεν ισχύει. Οι περισσότεροι από αυτούς δεν στέλνουν τα παιδιά τους στο σχολείο και, φυσικά, δεν υπάρχει καμία απολύτως επιβολή κυρώσεων.\nΓια τα παιδιά των φαναριών και όχι μόνο, τα οποία έχουν πέσει θύματα εκμετάλλευσης και ζητιανεύουν ή εργάζονται παράνομα χωρίς να φοιτούν σε σχολικές δομές, υπάρχει η ανάλογη πρόνοια και αντιμετώπιση;\nΤηρείται το Σύνταγμα κατά γράμμα από το ίδιο το κράτος; Τι γίνεται σε περίπτωση που το ίδιο το κράτος δεν τηρεί ή καταπατά τους νόμους κατά περίπτωση;\nΑν αφαιρεθεί η επιμέλεια από τους γονείς, σε ποιον θα δοθούν τα παιδιά; Με ποιους θα μένουν; Σε ανάδοχες οικογένειες, τις οποίες τα παιδιά δεν γνωρίζουν; Σε ιδρύματα ή σε κρατικές δομές; Υπάρχουν τόσα πολλά ιδρύματα, κρατικές δομές και γενικά μέρη τα οποία μπορούν να εξασφαλίσουν την ηρεμία και την συναισθηματική ασφάλεια που χρειάζεται να νιώθει ένα παιδί; Σε ομόφυλα ζευγάρια; Σε αλλοεθνείς; Σε αλλόθρησκους;\nΠόσο ηθικό είναι να παίρνεις ένα παιδί από την θαλπωρή της οικογένειας και να το ρίχνεις στο απρόσωπο περιβάλλον ενός ορφανοτροφείου ή μιας κρατικής δομής;\nΠροβλέπεται η κατ’ οίκον εκπαίδευση, όχι μόνο σε καιρούς πανδημίας αλλά πάντοτε, για συγκεκριμένους λόγους; Μήπως θα έπρεπε αυτοί οι λόγοι να επανεξεταστούν;\nΠοιος είναι αυτός που θα διασφαλίσει στο παιδί ότι ο νέος κηδεμόνας είναι αυτός που πραγματικά είναι ικανός να φροντίζει για το καλό του ;\nΑφού είναι τόσο επικίνδυνα τα πράγματα με τον νέο ιό και τα κρούσματα έτσι όπως μας τα παραθέτει το Υπουργείο είναι τόσο υψηλά, γιατί να πρέπει τα σχολεία να παραμένουν ανοιχτά;\nΑν το καλό σενάριο είναι να συνεχίσουν να μένουν στο σπίτι και να ανατίθεται η επιμέλεια σε κρατικό λειτουργό, ώστε να τα υποχρεώνει να πάνε σχολείο και να δεσμεύει νομικά τους γονείς, ποιος διασφαλίζει την εύρυθμη λειτουργία του οικογενειακού ιστού και φυσικά την συναισθηματική υγεία του παιδιού;\nΤο άρθρο 16 του Συντάγματος παράγραφος 2 αναφέρει: “Η παιδεία αποτελεί βασική αποστολή του Κράτους και έχει σκοπό την ηθική, πνευματική, επαγγελματική και φυσική αγωγή των Ελλήνων, την ανάπτυξη της εθνικής και θρησκευτικής συνείδησης και τη διάπλασή τους σε ελεύθερους και υπεύθυνους πολίτες.” Ισχύει αυτό και τηρείται σήμερα;\nΕπειδή ο κ. Μανιτάκης αναφέρει ότι είναι συνταγματικά δικαιολογημένο, δεν σημαίνει ότι είναι κιόλας. Και πάνω από όλα, δεν σημαίνει ότι είναι ηθικά αποδεκτό και κυρίως νόμιμο. Πού πήγαν τα συναισθήματα; Πού πήγε το ενδιαφέρον για τον άνθρωπο και το “πρώτα ο μαθητής”, ένα φιλόδοξο έργο της Πολιτείας, κατά το οποίο τα παιδιά θα “πατούν στέρεα πάνω σε αξίες και αρχές που κάνουν κάθε νέο «πάνω απ’ όλα ΑΝΘΡΩΠΟ»”; Πού πήγε η ελευθερία της σκέψης; Πού πήγαν οι ελευθερίες μας; Όλο αυτό αποπνέει άλλη τελείως μυρωδιά από αυτή που θέλουν να προσδώσουν. Στο βάθος, δείχνει να σχετίζεται με την καταπάτηση των ελευθεριών με πρόσχημα έναν υπαρκτό ιό, πολύ καλά όμως εργαλειοποιημένο. Όχι λοιπόν, δεν έχουμε πειστεί ότι νοιάζονται για το καλό το δικό μας και των παιδιών μας. Όχι, αυτό δεν είναι ελευθερία αλλά μια κινούμενη άμμος, η οποία κάθε φορά που την πατώ, αυτή με τραβάει περισσότερο προς τα κάτω. Είναι μια ψευδαίσθηση ελευθερίας και όχι πραγματική αίσθηση.\nΕν κατακλείδι, κάποια πράγματα δεν εξηγούνται νομικά. Επικρατεί παντού μια τρέλα, μια δαιμονική τρέλα.\nΌλα παρερμηνεύονται και εργαλειοποιούνται με μαεστρία από τον διάβολο και για ακόμη μία φορά ο προφητικός λόγος του μακαριστού πνευματικού μας π. Νικολάου Μανώλη “κάτω τα χέρια από τα παιδιά μας”, επαληθεύεται με απόλυτη ακρίβεια. Ας αφήσουμε όμως ένα μεγάλο ερωτηματικό, αν τελικά οι πληροφορίες του άρθρου επιβεβαιωθούν ή απλώς είναι fake news.\nΕλπίζουμε το δεύτερο, για το καλό των παιδιών μας και της κοινωνίας γενικότερα. Γιατί αν ισχύει το πρώτο, τότε θα υπάρξει γενικός ξεσηκωμός. Ίδωμεν!\n– Το σημερινό σχολείο σπέρνει την διχόνοια\nΠροηγούμενο άρθροΣύ Κύριε, ο Βασιλεύς µου και ο Θεός µου (Ζ΄ Μέρος)\nΕπόμενο άρθροΚάριτας: δολοφονίες και «φιλανθρωπία» — μεθοδολογία εξάπλωσης του παπισμού στο νοτιοανατολικό τμήμα της Ουκρανίας (Β΄Μέρος)


Τα 10 καλύτερα ξενοδοχεία κοντά σε: Handa Canal Kuranomachi\nΤα καλύτερα ξενοδοχεία κοντά σε: Handa Canal Kuranomachi\nHanda Canal Kuranomachi: Διαβάστε κριτικές\n1.299 από 2.238 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Handa Canal Kuranomachi\n0,9 χλμ. από Handa Canal Kuranomachi\n0,7 χλμ. από Handa Canal Kuranomachi\n0,8 χλμ. από Handa Canal Kuranomachi\n2,5 χλμ. από Handa Canal Kuranomachi\n1,9 χλμ. από Handa Canal Kuranomachi\n3,8 χλμ. από Handa Canal Kuranomachi\n3,4 χλμ. από Handa Canal Kuranomachi\n4,7 χλμ. από Handa Canal Kuranomachi\n11,5 χλμ. από Handa Canal Kuranomachi\n8,3 χλμ. από Handa Canal Kuranomachi\n9,0 χλμ. από Handa Canal Kuranomachi\n8,5 χλμ. από Handa Canal Kuranomachi\n11,2 χλμ. από Handa Canal Kuranomachi\n9,1 χλμ. από Handa Canal Kuranomachi\n9,8 χλμ. από Handa Canal Kuranomachi\n11,1 χλμ. από Handa Canal Kuranomachi\n14,2 χλμ. από Handa Canal Kuranomachi\n12,9 χλμ. από Handa Canal Kuranomachi\n13,0 χλμ. από Handa Canal Kuranomachi\n12,6 χλμ. από Handa Canal Kuranomachi\n13,3 χλμ. από Handa Canal Kuranomachi\n14,1 χλμ. από Handa Canal Kuranomachi\n14,3 χλμ. από Handa Canal Kuranomachi\n1,1 χλμ. από Handa Canal Kuranomachi


Το πρωτοφανές UNFAIR στα αποδυτήρια της Γιουβέντους! | Contra.gr\nΈχουν περάσει πάνω από 48 ώρες από το μεγάλο ντέρμπι της 28ης αγωνιστικής της Serie A που βρήκε την Γιουβέντους νικήτρια με 2-1 χάρη στο εύστοχο χτύπημα πέναλτι του Ντιμπάλα στο 97ο λεπτό και η πολεμική που ξέσπασε μεταξύ των δύο συλλόγων χτυπάει ακόμα... κόκκινο.\nΤο πιθανότερο είναι πως αυτή η ιστορία θα τραβήξει σε μάκρος καθόλη τη διάρκεια της εβδομάδας, και αυτό γιατί η μετά τις αποκαλύψεις για ζημιές στα αποδυτήρια της Γιουβέντους από ποδοσφαιριστές της Μίλαν, η "Gazzetta dello Sport" έδωσε στη δημοσιότητα ένα ακόμα γεγονός από τα ενδότερα του "Juventus Stadium" στο πλαίσιο του τρίτου ημιχρόνου του ματς.\nAC Milan goalkeeper Gianluigi Donnarumma is congratulated by teammates after he made last minute save to allow his team to win 1 - 0 during a Serie A soccer match between AC Milan and Juventus, at the San Siro stadium in Milan, Italy, Saturday, Oct. 22, 2016. (AP Photo/Luca Bruno) AP\nΣύμφωνα με τα όσα έγραψε ο ρεπόρτερ της εφημερίδας Luca Bianchin, κάποια από τα τρόπαια-απομιμήσεις των μπιανκονέρι τίτλων δέχτηκαν μπουνιές ενώ κάποιος (παίκτης του Βιτσέντσο Μοντέλα;) πήρε ένα μαρκαδόρο και έγραψε τη λεξη "Ladri" ("Κλέφτες") πάνω στα τρόπαια των σεζόν 2004-05 και 2005-06 που ήταν της εποχής του Calciopoli.\nΠιθανότατα όλα αυτά τα "ευτράπελα" έλαβαν χώρα στο διάδρομο που οδηγεί στα αποδυτήρια της φιλοξενούμενης ομάδας και περιμένουμε να δούμε αν θα υπάρχει κάποια τοποθέτηση από την πλευρά της επίσημης Μίλαν για το εν λόγω δημοσίευμα.\n#JuventusMilan, scritta "ladri" sugli scudetti revocati https://t.co/at0l4QTThs\nRabbia #Milan, imbrattati con la scritta "ladri" gli scudetti #Juve allo #Stadium?https://t.co/LJOs3CY4Lp


Ένας υγιής 25χρονος bodybuilder έχασε τη ζωή του από καρδιακή προσβολή! | Παραδοσιακό Καράτε\nΟι απαιτήσεις της καθημερινότητάς μας καθιστούν δύσκολο να ακολουθούμε μία ισορροπημένη διατροφή και ένα πρόγραμμα γυμναστικής. Υπάρχου...\nΟι απαιτήσεις της καθημερινότητάς μας καθιστούν δύσκολο να ακολουθούμε μία ισορροπημένη διατροφή και ένα πρόγραμμα γυμναστικής. Υπάρχουν, όμως, αρκετοί που το προσπαθούν και το καταφέρνουν. Άλλοι λιγότερο και άλλοι περισσότερο. Δυστυχώς, όμως, αυτό πολλές φορές δεν είναι αρκετό. Αρκετά συχνά ακούμε για νέους αθλητές που πέθαναν από καρδιακή προσβολή. Περίπου 325.000 άνδρες πεθαίνουν από καρδιακές παθήσεις κάθε χρόνο, καθιστώντας την πρώτη αιτία θανάτου για τους άντρες.\nΤο ίδιο πράγματα συνέβη και στον 25χρονο bodybuilder Sam Standerwick. Ο Sam Standerwick ήταν 25 ετών, έκανε καθημερινά άσκηση και ακολουθούσε μια πολύ υγιεινή διατροφή. Ένα βράδυ, όμως, ενώ ήταν με τους φίλους του, βρέθηκε νεκρός σε ένα δωμάτιο του ξενοδοχείου. Τα αίτια του θανάτου του ήταν ένα μπλοκάρισμα σε ποσοστό 70% στη στεφανιαία αρτηρία του, σύμφωνα με την εξέταση που έγινε. Η οικογένεια του άτυχου νεαρού έχει ευαισθητοποιηθεί και δίνει χρήματα για να γίνονται έλεγχοι και να υπάρχουν απινιδωτές σε κάθε σχολείο, αθλητικό σωματείο και γυμναστήριο.\nΟ πατέρας του νεαρού, Adrian Standerwick, δήλωσε πως 1 στους 500 ανθρώπους μεταξύ 14 και 35 ετών έχει ένα άγνωστο καρδιακό ελάττωμα χωρίς να ξέρει πότε θα τον προδώσει η καρδιά του. Ο άτυχος νεαρός είχε παρατηρήσει κάποιες αρρυθμίες το προηγούμενο βράδυ και η γυναίκα που μίλησε μαζί του, του είπε να του κλείσει ραντεβού με το γιατρό την επόμενη μέρα. Εκείνος απάντησε ότι την επόμενη μέρα είχε να πάει με τους φίλους του έξω και ότι θα το κάνει την επόμενη βδομάδα. Αυτή η μία μέρα τού κόστισε δυστυχώς τη ζωή του.\nΟι αθλητές και όχι μόνο καλό θα ήταν να κάνουν καρδιολογικές εξετάσεις, καθώς δεν μπορείς ποτέ να είσαι σίγουρος αν και πότε θα σου συμβεί κάτι τέτοιο. Πολλές φορές, όμως, μπορεί να είναι κληρονομικό και αυτός είναι ο λόγος που τα τρία αδέρφια του Sam υποβλήθηκαν σε εξετάσεις για προληπτικούς λόγους. Κάποια συμπληρώματα για βελτίωση της απόδοσης μπορεί επίσης να έχουν σοβαρές συνέπειες.\nΟ λόγος είναι ότι θα μπορούσαν να περιέχουν απαγορευμένες ουσίες, όπως στεροειδή ή ορμόνες. Ακόμα και συνταγογραφούμενα φάρμακα μπορεί να αποτελούν κίνδυνο για την υγεία της καρδιάς. Πολλά συμπληρώματα που διατίθενται στην αγορά, μπορεί να αποτελούν κίνδυνο καρδιακής προσβολής. Τα συμπληρώματα που θα πρέπει να προσέξεις ιδιαίτερα είναι αυτά που ανεβάζουν τους παλμούς της καρδιάς, προκαλούν ζάλη, συστολές, δύσπνοια, ναυτία, πόνο στο στήθος, πόνους στο πάνω μέρος του σώματος και προκαλούν κρύο ιδρώτα. Είναι πολύ σημαντικό να μην αγνοήσεις κανένα από τα παραπάνω προειδοποιητικά σημάδια. Αν συνεχίσουν, κάνε μια επίσκεψη στο γιατρό σου το συντομότερο δυνατό.\nBreak New 1995693323275390343


Επιμορφωτικό σεμινάριο στη Θεσσαλονίκη με θέμα:Επίκαιρα ζητήματα οργάνωσης και ευθύνης στις εταιρίες | Νομική Σχολή\nΑρχική » Επιμορφωτικό σεμινάριο στη Θεσσαλονίκη με θέμα:Επίκαιρα ζητήματα οργάνωσης και ευθύνης στις εταιρίες\nΕπιμορφωτικό σεμινάριο στη Θεσσαλονίκη με θέμα:Επίκαιρα ζητήματα οργάνωσης και ευθύνης στις εταιρίες\nΥποβλήθηκε από nomiki στις Δευ, 10/09/2018 - 15:31.\nΣτο πλαίσιο του Κέντρου Επιμόρφωσης και Διά Βίου Μάθησης (ΚΕΔΙΒΙΜ) του ΑΠΘ, το Εργαστήριο Μελέτης για τη Διαφάνεια, τη Διαφθορά και το Οικονομικό Έγκλημα, οργανώνει επιμορφωτικό σεμινάριο στις 15-17 Νοεμβρίου 2018 με τίτλο: Επίκαιρα ζητήματα οργάνωσης και ευθύνης στις εταιρίες.\nΤο σεμινάριο περιλαμβάνει δεκαεννέα (19) θεματικές- σε κάθε μία από τις οποίες παρουσιάζονται συστηματικά οι ισχύουσες διατάξεις και η αντίστοιχη νομολογία και νομική θεωρία- και διαρθρώνεται στις κάτωθι έξι ενότητες:\nΕταιρική δημοσιότητα και εταιρικές μεταβολές\nΟι νέες νομοθετικές εξελίξεις στο πεδίο των εταιριών καθώς και η αντιμετώπιση των χρόνιων και δυσχερών ζητημάτων, όπως η εξουσία εκπροσώπησης, η φορολογική μεταχείριση των εταιριών και των προσώπων που συνδέονται με αυτές και η ποινική ευθύνη των εταιρικών διοικητών θα αποτελέσουν ουσιώδες αντικείμενο του σεμιναρίου. Η πρόσφατη ψήφιση του νέου δικαίου των ανωνύμων εταιριών, με τον ν. 4548/2018 καθώς και η εισαγωγή, που αναμένεται για πρώτη φορά στο ελληνικό δίκαιο, συστηματικού νόμου για τους εταιρικούς μετασχηματισμούς (συγχώνευση, διάσπαση, μετατροπή) συνιστούν καίρια και εξαιρετικά επίκαιρα ζητήματα του σεμιναρίου.\nΤο σεμινάριο θα διεξαχθεί στη Θεσσαλονίκη την Πέμπτη 15/11/2018 και ώρα 16:30-21:30, την Παρασκευή 16/11/2018 και ώρα 16:30-21:30 καθώς και το Σάββατο 17/11/2018 και ώρα 9:30- 15:30.\nΓια περισσότερες πληροφορίες και αιτήσεις οι ενδιαφερόμενοι καλούνται να επισκεφτούν την ιστοσελίδα του Εργαστηρίου Μελέτης για τη Διαφάνεια, τη Διαφθορά και το Οικονομικό Έγκλημα: http://anti-corruption.law.auth.gr/el/anti-corruption/8318.


KAROUSOS ART CRITICS: ΕΝΑ ΘΑΥΜΑΣΙΟ «ΟΝΕΙΡΟ ΚΑΛΟΚΑΙΡΙΝΗΣ ΝΥΧΤΑΣ» ΑΠΟ ΤΟ 5ο ΓΕΝΙΚΟ ΛΥΚΕΙΟ ΝΙΚΑΙΑΣ\nΕΝΑ ΘΑΥΜΑΣΙΟ «ΟΝΕΙΡΟ ΚΑΛΟΚΑΙΡΙΝΗΣ ΝΥΧΤΑΣ» ΑΠΟ ΤΟ 5ο ΓΕΝΙΚΟ ΛΥΚΕΙΟ ΝΙΚΑΙΑΣ\nΚυριακή 13-05-2018. Μια θαυμάσια θεατρική παράσταση πραγματοποιήθηκε με επιτυχία από την θεατρική ομάδα του 5ου ΓΕΛ Νίκαιας, που σε κάθε λήξη της σχολικής χρονιάς παρουσιάζει κάτω από την εξαιρετική επιμέλεια της θεατρολόγου Μαίρης Αδαμοπούλου.\nΟ Διευθυντής του 5ου ΓΕΛ Νίκαιας Χαρισιάδης Σπύρος παρουσίασε την σκηνοθετική ομάδα των αποφοίτων μαθητών, Νεκταρήλια Τσομπάνογλου, Αλέξη Αλεξόγλου, Ευγένιου Γκολφινόπουλου, Βασίλη Μηλιώνη, Γιώργου Τουρνά, και τον Γιώργο Βουρδαμή-Μαυρογένη, και ευχαρίστησε όλους τους συντελεστές της παράστασης, ιδιαίτερα την καθηγητρία θεατρολογίας Αδαμοπούλου Μαίρη για το εξαιρετικό αποτέλεσμα.\n«Όταν οι κοινωνίες στρατιωτικοποιούνται, η ακροδεξιά ιδεολογία ανεβαίνει παντού, ο ατομικισμός κυριαρχεί, η επικοινωνία αντικαθίσταται με εικονικούς φίλιους και like στο f/b... τότε η απόδραση είναι περισσότερο αναγκαία από ποτέ.» Υπογράφει πολύ εύστοχα η Μαίρη Αδαμοπούλου στο προσεγμένο πρόγραμμα της παράστασης.\nΤο να παρουσιάσεις το «Όνειρο Καλοκαιρινής Νύχτας του Σαίξπηρ» δεν είναι εύκολο εγχείρημα, η λεπτή ειρωνεία, το πικρό χιούμορ, και ο πλούσια φανταστικός κόσμο του Ουιλλιαμ Σαίξπηρ, δημιουργούν ένα περίπλοκο ταμπλό.\nΟι μαθητές εργάστηκαν με κέφι και αυτό φάνηκε από την πρώτη στιγμή. Η παράσταση ήταν δεμένη και η ωρα πέρασε χωρίς να το καταλάβουμε.\nΤα κοστούμια πρωτότυπα όπως και η μουσική επένδυση από την ζωντανή ορχήστρα των μουσικών, Αλέξης Αλεξόγλου: κιθάρα – synth, Ευγένιος Γκολφινόπουλος: τύμπανα, Μαρίνα Θεοδωρέσκου: πιάνο, Γιώργος Παπαδημητρίου: μπάσο, Γιώργος Τουρνάς: μπάσο.\n«Προσπάθησα, στο μέτρο των δυνάμεών μου, να κρατήσω και να ζωογονήσω τη μετρική ποικιλία του πρωτοτύπου, με την απλή σκέψη, για να μην πω πεποίθηση, ότι αποτελεί μέρος της ουσίας και όχι το συμβατικό ένδυμα της.» Γράφει στο πρόγραμμα ο μεταφραστής του έργου Διονύσης Καψάλης, ο οποίος πέτυχε να μας δώσει μια ποιητική μετάφραση προσιτή στον μοντέρνο θεατή.\nΠαραβρέθηκαν, η συγγραφέας Μάρω Δούκα, εκλεγμένη στο Δημοτικό Συμβούλιο του Δήμου της Αθήνας από την Ανοιχτή Πόλη, ο δημοσιογράφος της εφημερίδας Η ΑΥΓΗ Δημήτρης Χρήστου, ο Νίκος Δούκας, τα μέλη της ΟΜ ΣΥΡΙΖΑ Βικτώριας: η αρχιτέκτονας Λία Μπέλου, η οδοντογιατρός Λίνα Χρήστου, η Λένα Παπάζογλου, ο συνθέτης Παναγιώτης Καρούσος, κ.α.\nΣτο θεατράκι του σχολείου, Άγγελου Σικελιανού 30, Νεάπολη Νίκαιας\nΣάββατο 12-05-2018, Κυριακή 13-05-2018, Παρασκευή 18-05-2018\nΣάββατο 19-05-2018 και Κυριακή 20-05-2018, ώρα 21:00


Η επιδημική ετοιμότητα μίας χώρας προϋποθέτει τη συλλογή ολοκληρωμένων στοιχείων και τη διαφάνεια στην επικοινωνία τους - ΚΕΠΥ\nΗ επιδημική ετοιμότητα μίας χώρας προϋποθέτει τη συλλογή ολοκληρωμένων στοιχείων και τη διαφάνεια στην επικοινωνία τους\nΙστολόγιο 31 Μαρτίου 2020\nΘεσσαλονίκη, 31 Μαρτίου 2020\nΗλίας Κονδύλης \_ Αναπλ. Καθηγητής ΠΦΥ – Πολιτικής Υγείας | Τμήμα Ιατρικής ΑΠΘ\nΑλέξης Μπένος \_ Καθηγητής Υγιεινής, Κοινωνικής Ιατρικής και ΠΦΥ | Τμήμα Ιατρικής ΑΠΘ\nΕπιδημική ετοιμότητα μίας χώρας είναι η ικανότητα των οργανισμών δημόσιας υγείας, των υγειονομικών υπηρεσιών και των μηχανισμών πολιτικής προστασίας να ανιχνεύουν, αναφέρουν, ελέγχουν και αντιμετωπίζουν τις συνέπειες μίας επιδημίας.1\nΗ επιδημική ετοιμότητα (epidemic preparedness) είναι εξ’ ορισμού έννοια πολυδιάστατη και συμπεριλαμβάνει πολλαπλές δράσεις σε πολλαπλά επίπεδα.\nΕμπεριέχει για παράδειγμα την ικανότητα και επάρκεια των υπηρεσιών δημόσιας υγείας να ανιχνεύουν έγκαιρα και συστηματικά κρούσματα λοιμωδών νοσημάτων, να τα επιβεβαιώνουν εργαστηριακά και να υλοποιούν όλες εκείνες τις φαρμακευτικές (πχ εμβολιασμοί) και μη-φαρμακευτικές παρεμβάσεις (πχ κλείσιμο σχολείων, περιορισμός συχνωτισμού, μέτρα καραντίνας) για τον αποτελεσματικό έλεγχο της διασποράς τους.1,2\nΣυμπεριλαμβάνει επίσης την ικανότητα και επάρκεια του συστήματος υγείας να αντιμετωπίσει την αυξημένη ανάγκη και χρήση εξειδικευμένων υπηρεσιών υγείας κατά τη διάρκεια μίας επίδημιας (πχ επάρκεια κλινών ΜΑΦ και ΜΕΘ), προστατεύοντας και στηρίζοντας το υγειονομικό προσωπικό της χώρας, το οποίο σε συνθήκες γενικευμένης νοσηρότητας τελεί υπό διπλό κίνδυνο τόσο εργασιακής εξάντλησης όσο και νόσησης.3,4\nΣε όλες τις περιπτώσεις η ικανότητα και ο προγραμματισμός της απάντησης ενός συστήματος υγείας στις προκλήσεις μίας επιδημίας προϋποθέτει τη λεπτομερή και καθημερινή συλλογή επιδημιολογικών δεδομένων και την έγκυρη και με διαφάνεια επικοινωνία τους με την επιστημονική κοινότητα και τους πολίτες.1,3,5,6,7\nΟ βασικός αυτός κανόνας για τον έλεγχο και την αντιμετώπιση των συνεπειών των επιδημιών, μοιάζει να υποτιμάται στη χώρα μας.\nΠαρά την καθημερινή ενημέρωση των δημοσιογράφων από τους εκπροσώπους του ΕΟΔΥ, του Υπουργείου Υγείας και της ΓΓ Πολιτικής Προστασίας σοβαρό πλεόν προβληματισμό προκαλούν τα σημαντικά κενά στη συλλογή επιδημιολογικών δεδομένων για την εξέλιξη της επιδημίας Covid-19 και τη διάχυση αυτών των δεδομένων στην επιστημονική κοινότητα της χώρας. Ενδεικτικά αναφέρουμε:\nΣύστημα επιδημιολογικής επιτήρησης στην κοινότητα και δειγματοληπτικός έλεγχος του πληθυσμού δεν έχει ακόμη πραγματοποιηθεί. Ο χαμηλός αριθμός διαγνωστικών ελέγχων (<150 έλεγχοι ανά 100,000 πληθυσμού)8 δεν επιτρέπει την παρακολούθηση της πραγματικής διασποράς της νόσου στην κοινότητα και την παρακολούθηση της εξέλιξής της.\nΗμερήσιο επιδημιολογικό δελτίο με αναλυτικά στοιχεία για τη γεωγραφική διασπορά των επιβεβαιωμένων κρουσμάτων covid-19 και των εκβάσεών τους για πρώτη φορά δημοσιεύτηκε στις 20 Μαρτίου,9 τρείς εβδομάδες δηλαδή μετά την έναρξη της επιδημίας στη χώρας μας. Η δε δημοσίευσή του δεν είναι συστηματική. Την περίοδο 26 έως και 28 Μαρτίου δεν δημοσιεύτηκε το σχετικό ημερήσιο δελτίο.\nΣυστηματική καταγραφή (ή κοινοποίηση) επιβεβαιωμένων και ύποπτων κρουσμάτων στο υγειονομικό προσωπικό της χώρας, δεν πραγματοποιείται από πλευράς ΕΟΔΥ. Τα όποια διαθέσιμα στοιχεία προέρχονται από τον ημερήσιο τύπο και τις καταγραφές της Ομοσπονδίας Ενώσεων Νοσοκομειακών Γιατρών.\nΟ σχεδιασμός ανάπτυξης νοσοκομειακών κλινών και κλινών ΜΕΘ για ασθενείς covid-19 από πλευράς Υπουργείου Υγείας δηλώνεται ότι γίνεται βάσει μαθηματικών μοντέλων και προβολών σχετικών με την εξέλιξη της επιδημίας, μοντέλα και προβολές οι οποίες ουδέποτε κοινοποιήθηκαν στην επιστημονική κοινότητα ή τέθηκαν στη διαδικασία επιστημονικής κρίσης.\nΑπό τις 26 Μαρτίου τόσο το δελτίο τύπου όσο και το επιδημιολογικό δελτίο του ΕΟΔΥ δεν καταγράφουν (ή δεν κοινοποιούν) πλέον τον αριθμό των νοσηλευομένων ασθενών covid-19 καθώς και το συνολικό αριθμό των θεραπευμένων εξελθόντων ασθενών από τα νοσοκομεία της χώρας.8,10\nΗ συλλογή ολοκληρωμένων επιδημιολογικών δεδομένων σε καθημερινή βάση είναι αναγκαία για τον έλεγχο της εξέλιξης της επιδημίας στην κοινότητα, τον έλεγχο της αποτελεσματικότητας των μέτρων κοινωνικής αποστασιοποίησης και το σημαντικότερο την έγκαιρη προετοιμασία των υπηρεσιών υγείας για την αντιμετώπιση του όποιου επερχόμενου υγειονομικού φορτίου.\nΗ δε κοινοποίησή τους αποτελεί κοινή και επιβεβλημένη πρακτική (βλ ενδεικτικά ημερήσιο δελτίο επιβεβαιωμένων κρουσμάτων και εκβάσεών τους στην Ιταλία),11 την οποία η ηγεσία του Υπουργείου Υγείας καλείται να τηρήσει.\n1. Oppenheim B, Gallivan M, Madhav NK, Brown N, Serhiyenko V, Wolfe ND, et al. Assessing global preparedness for the next pandemic: development and application of an Epidemic Preparedness Index. BMJ Glob Heal. 2019;4:e001157.\n2. Flahault A. COVID-19 cacophony: is there any orchestra conductor? Lancet. 2020; 10.1001/jama.2020.3972\n3. Chopra V, Toner E, Waldhorn R, Washer L. How Should U.S. Hospitals Prepare for Coronavirus Disease 2019 (COVID-19)? Ann Intern Med. 2020; doi:10.7326/M20-0907\n4. Adams JG, Walls RM. Supporting the Health Care Workforce During the COVID-19 Global Epidemic. JAMA. 2020; doi: 10.1001/jama.2020.3972\n5. World Health Organization. A strategic framework for emergency preparedness. Geneva: World Health Organization; 2017.\n6. World Health Organization. Outbreak communication planning guide. Geneva: World Health Organization; 2008.\n7. World Health Organization. Strengthening the health system response to covid-19. Recommendations for the WHO European region. Policy brief. Copenhagen: WHO regional office for Europe; 2020.\n8. ΕΟΔΥ. Ενημέρωση διαπιστευμένων συντακτών υγείας από τον Υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά και τον εκπρόσωπο του Υπουργείου Υγείας για το νέο κορωνοϊό Καθηγητή Σωτήρη Τσιόδρα - 30/03/2020. Αθήνα: Εθνικός Οργανισμός Δημόσιας Υγείας; 2020.\n9. ΕΟΔΥ. Covid-19 στην Ελλάδα. Δεδομένα έως 20 Μαρτίου 2020. Αθήνα: Εθνικός Οργανισμός Δημόσιας Υγείας; 2020.\n10. ΕΟΔΥ. Covid-19 στην Ελλάδα. Δεδομένα έως 29 Μαρτίου 2020. Αθήνα: Εθνικός Οργανισμός Δημόσιας Υγείας; 2020.\n11. Ministero della Salute. Covid-19 - Situazione in Italia. Rome: Ministero della Salute; 2020.\nFilename: ΚΕΠΥ_Covid Blog_2020.pdf


ΛΟΓΟΤΕΧΝΙΚΗ ΟΜΑΔΑ ΓΟΡΓΟΓΥΡΙΟΥ: Ηλίας Γιαννακόπουλος ένα ορυχείο χρυσού-πνεύματος στην περιοχή των Τρκάλων, θαυμάστε τον και απολαύστε τον.\nΗλίας Γιαννακόπουλος ένα ορυχείο χρυσού-πνεύματος στην περιοχή των Τρκάλων, θαυμάστε τον και απολαύστε τον.\nΚάποιοι άλλοι, όμως, θα χαίρονται για την αδυναμία μας να βρούμε το όνομα του φταίχτη και την τάση μας να κρυβόμαστε πίσω από το Κανένας – Ούτις «εμόν δ’ εγέλασσε φίλον κηρ,/ ως όνομ’ εξαπάτησεν εμόν και μήτις αμύμων» (κι εγώ στα μέσα μου χαιρόμουν, που το όνομα τους γέλασε, κι η περισσή μου γνώση, Οδύσσεια ι, 413-414).\n«Την περιπέτεια την άρχισε ο Κανένας και την ετελείωσε ο Οδυσσέας. Η ιστορία αυτή στο νησί του Κύκλωπα είναι η ζωή του καθένα μας. Με τον ένα ή άλλο τρόπο, ο κάθε άνθρωπος του μέλλεται να ζήσει τη δική του Κυκλώπεια…. Ξεκινάμε τη ζωή μας ανυπόστατοι, αδοκίμαστοι, ανύπαρκτοι, ανώνυμοι. Ξεκινάμε τη ζωή μας μέσα στην οντολογική λήθη, και μέσα στην αδιαφανή ομίχλη της μέριμνας… Ο καθένας μας ξεκινά με το όνομα Κανένας. Αν ξεφύγουμε ετούτη την πανίσχυρη βαρυτική δύναμη που μας τη φόρτωσαν οι θεοί… αν αλλάξουμε το μουσικό μας τρόπο, πηδώντας από τον απλοικά υποστασιακό στον αυθεντικά υπαρκτικό άνθρωπο… από το Ούτις στο Οδυσσέας˙ αν γίνει να κινήσουμε λειτουργικά τη διαλεκτική μας σχέση με το πρόβλημα της ουσίας και του βάθους της ζωής μας…. Τότες έχουμε νικήσει το φοβερό Κύκλωπα και τη φυλακή της σπηλιάς του. Ελαξουργήσαμε την άμορφη και άσχημη πέτρα του Κανένας, και μέσα από το σκοτάδι της ανεβάσαμε στο φως τον άνθρωπο με όνομα» (Δ. Λιαντίνη «Κυκλώπεια»)\nΑναρτήθηκε από l.o.g. στις 8:49 π.μ.


Δύο ήλιοι λάμπουν στον ουρανό – μέρος ΙΙΙ: ο δυϊσμός με χριστιανικό πρόσωπο – Α΄ οι Παυλικιανοί | Το Ιστολόγιο του Ρογήρου\n« Ψάχνοντας για μάγισσες στον Μεσαίωνα\nΜύθοι και στερεότυπα για τον Μεσαίωνα »\nΕτικέτες: Fernand Niel, πατριάρχης Φώτιος Α΄ Κωνσταντινουπόλεως, Άραβες, Απόστολος Πέτρος, Απόστολος Παύλος, Αρσαμόσατα, Αρχαιότητα, Αρχοντικοί, Αρμενία, Αμισός, Αντιόχεια Πισιδίας, Βυζάντιο, Βασίλειος Α΄ ο Μακεδών, Γενέσιος/ Τιμόθεος, Γνωστικισμός, Γνωστικοί, Δυϊσμός, Επίσπαρις, Ζωροαστρισμός, Θέμα Αρμενιακών, Θεοδώρα, Ιράν, Ιστορία, Ισλάμ, Ιωσήφ/ Επαφρόδιτος, Κωνσταντίνος Ε΄, Κωνσταντίνος Μανάναλης, Κώνστας Β΄, Κάτω Ιταλία, Κίβοσσα, Καρβέας, Καθολικός Ιωάννης του Οτζούν, Κολωνεία, Λέων Γ΄ Ίσαυρος, Λέων Ε΄ ο Αρμένιος, Μάχη του Βαθυρύακος, Μάχη του Πόσωνος/ Λαλακάοντος, Μάνης, Μαρκιωνίτες, Μανάναλη, Μανιχαϊσμός, Μεσαίωνας, Μεθόδιος Α΄ Κωνσταντινουπόλεως, Μελιτηνή, Μιχαήλ Α΄, Μιχαήλ Γ΄ ο Μέθυσος, Ομάρ Αλ Ακτά, Πέτρος Σικελιώτης, Παυλικιανοί, Παύλος Σαμοσατέας, Παύλος ο Αρμένιος, Περσία, Συμεών/ Τίτος, Σέργιος/ Τυχικός, Σασσανίδες, Σαμόσατα, Σικελία, Τεφρική, Τιριδάτης, Τονδρακιανοί, Φιλιππούπολη, Χρυσόχειρ, Χριστιανισμός, αιρέσεις, Janet & Bernard Hamilton, Paul Lemerle, Raoul Vaneigem\nThis entry was posted on 28 Οκτωβρίου, 2013 at 11:02 μμ and is filed under Ιστορία.\tYou can follow any responses to this entry through the RSS 2.0 feed. You can leave a response, or trackback from your own site.\n38 Σχόλια to “Δύο ήλιοι λάμπουν στον ουρανό – μέρος ΙΙΙ: ο δυϊσμός με χριστιανικό πρόσωπο – Α΄ οι Παυλικιανοί”\n28 Οκτωβρίου, 2013 στο 11:19 μμ | Απάντηση\nΟφείλω ένα μεγάλο ευχαριστώ στον Earion για το βιβλιογραφικό υλικό που μου προμήθευσε και χωρίς το οποίο δεν θα ήταν δυνατή η συγγραφή της παρούσας ανάρτησης! 🙂\n29 Οκτωβρίου, 2013 στο 2:24 πμ | Απάντηση\nΡογήρε, πολύ ωραία και αναλυτικά όλα για τους Παυλικιανούς και θυμήθηκα τον Καρβέα και τον Χρυσόχειρα που τους είχα ξεχάσει. Όπως πολύ σωστά λες, το δόγμα των Παυλικιανών ήταν πολυσυλλεκτικό – κατ’ εμέ είχε έντονες μανιχαϊστικές και γνωστικές επιρροές. Η άρνησή τους να εικονίζουν το θείο δείχνει ανατολική επίδραση σε αντίθεση με τη λεγόμενη «δυτική» τάση που αγαπά την απεικόνισή του ( αρχαία Ελλάδα, Ρώμη, Βυζάντιο, Ευρώπη).\n29 Οκτωβρίου, 2013 στο 2:31 πμ | Απάντηση\nΕυχαριστώ πολύ, Καίτη! Χαίρομαι που συμφωνούμε ως προς την εκτίμηση για τους Παυλικιανούς. Σε κάθε περίπτωση, νομίζω ότι οι πηγές μας είναι ανεπαρκείς για να επιχειρήσουμε να υιοθετήσουμε κάποια άλλη ερμηνεία. Όσο για την ανατολική επίδραση, τι πιο λογικό λαμβάνοντας υπόψη τον γεωγραφικό χώρο γέννησης και διάδοσης του παυλικιανισμού.\n29 Οκτωβρίου, 2013 στο 9:49 πμ | Απάντηση\nΕπιτέλους! Ήταν να μην πάρεις φόρα… 😉\nΑν θυμάμαι καλά, η Irène Mélikoff ήταν που είχε διατυπώσει την υπόθεση για τη σύνδεση της κεντροανατολικής Μικρασίας ως εστίας αιρέσεων και ετεροδοξίας με την ανάδυση του μπεκτασισμού και των αλεβιτών από τον 13ο αιώνα και μετά. Προτρέχω βέβαια.\n29 Οκτωβρίου, 2013 στο 10:18 πμ | Απάντηση\nΠολύ σωστά τα λες, αλλά βέβαια προτρέχεις για να φτάσεις στα δικά σου λημέρια. 😉 Είναι κάπως πεζή η εξήγηση, αλλά εμένα μου φαίνεται ικανοποιητική: είναι λογικό οι εστίες αιρέσεων να εντοπίζονται (και) σε περιοχές που η κυριαρχία αλλάζει συχνά χέρια και η εξουσία ασκείται αρκετές φορές με αντικειμενικά χαλαρότερο τρόπο (όχι γιατί δεν θέλει, αλλά γιατί δεν μπορεί).\nEvi Voulgaraki Says:\n29 Οκτωβρίου, 2013 στο 10:23 πμ | Απάντηση\nΠολύ ωραία εργασία, κατατοπιστική, νηφάλια, πλήρης, τεκμηριωμένη, και ευχάριστη στην ανάγνωση. Τι άλλο να ζητήσει κανείς; Πέρασα μια πολύ ωραία ώρα, παρέα με το κείμενο! Ευχαριστούμε.\n29 Οκτωβρίου, 2013 στο 8:36 μμ | Απάντηση\nΑγαπητή Εύη, σ’ ευχαριστώ πολύ για τα καλά σου λόγια και για το ενδιαφέρον σου.\nΖητώ συγγνώμη για την καθυστερημένη εμφάνιση του σχολίου σου, αλλά για κάποιο ακατανόητο λόγο είχε πιαστεί στη σπαμοπαγίδα. 😦\n29 Οκτωβρίου, 2013 στο 11:55 πμ | Απάντηση\nΚαταπληκτική δουλειά για άλλη μια φορά, πραγματικά μαθαίνω μέσα από το blog σου Ρογήρε…\nΝα υποθέσω ότι η συνέχεια θα αφορά τους Βογόμιλους, έτσι δεν είναι?\nΑνυπομονώ για την συνέχεια! 🙂\n29 Οκτωβρίου, 2013 στο 1:14 μμ | Απάντηση\nΕυχαριστώ πολύ! Σωστά υποθέτεις, αυτή θα είναι η συνέχεια. Ελπίζω να μην την καθυστερήσω όσο αυτό το μέρος της σειράς.\n30 Οκτωβρίου, 2013 στο 8:25 πμ | Απάντηση\nΕυχαριστούμε, μετρ 🙂\n30 Οκτωβρίου, 2013 στο 10:27 πμ | Απάντηση\nΕγώ ευχαριστώ, φίλτατε Dr! 🙂\n31 Οκτωβρίου, 2013 στο 1:28 πμ | Απάντηση\nΡογήρε, ένα μεγάλο ευχαριστώ και πάλι.\nΦτάνουμε στους Βογόμιλους λοιπόν, συνεπώς θα δέσει το γλυκό και με τους Καθαρούς που ανέφερες στην προηγούμενη ανάρτηση. 🙂\n31 Οκτωβρίου, 2013 στο 1:44 πμ | Απάντηση\nΈτσι είναι το πρόγραμμα, αν και λογικά για τους Καθαρούς θα χρειαστούν 3 αναρτήσεις μίνιμουμ. Τέσπα, καλά να είμαστε κι όρεξη να έχουμε! 🙂\n3 Νοεμβρίου, 2013 στο 3:55 μμ | Απάντηση\nΧορταστικό όπως πάντα. Ευχαριστούμε και αναμένουμε το ραντεβού στα Βαλκάνια.\n3 Νοεμβρίου, 2013 στο 5:00 μμ | Απάντηση\nΜερσί,φίλτατε π2! Έρχονται και τα Βαλκάνια (για τα οποία είχες συνεισφέρει σε ανύποπτο χρόνο)!\n3 Νοεμβρίου, 2013 στο 6:21 μμ | Απάντηση\nΑ, πήγα πρόσφατα στο νεκροταφείο της Χαλκηδόνας. Είναι κηρυγμένος αρχαιολογικός χώρος, ρημάζει και κάτι έργα που γίνονται στον περίβολο είναι μάλλον της ενορίας για το εκκλησάκι. Μου επιβεβαίωσαν οι τοπικοί αρχαιολόγοι ότι δεν έχει γίνει καμιά έρευνα γι’ αυτά τα μνημεία. Μόνο ο Μουτσόπουλος είχε σκάψει κάτι τάφους στα αντίστοιχα μνημεία της Παλαιάς Πέλλας, οι οποίοι ήταν πολύ πρόσφατοι, του 19ου αιώνα. Οπότε πέρα από την (εύλογη) υπόθεση του μακαρίτη του Οικονομίδη ότι είναι βογομιλικοί οι σταυροί εξακολουθώ να μην ξέρω κάτι.\n3 Νοεμβρίου, 2013 στο 6:25 μμ\nΚατάλαβα… 😦 [ευχαριστώ πολύ για την ενημέρωση]\n29 Νοεμβρίου, 2013 στο 12:55 μμ | Απάντηση\nΑχ αυτές οι εκκλησιαστικές έριδες στο Βυζάντιο. Δεν τους έφταναν οι επιθέσεις απο Βορρά, Ανατολή και Δύση είχαν και τα θρησκευτικά. Κάποιοι λένε είχαν και τις ανοησίες της εκκλησίας (είδες τι ευγενικά που το λέω!) ωστόσο αυτή είναι η ταυτότητα της εποχής,\nΑσχετο έχω μια ερώτηση σε σένα που έχεις διαβάσει με το παραπάνω τον Μεσαίωνα. Σήμερα λέμε ότι διατηρούμε το ρωμαϊκό δίκαιο, Με αυτό εννοούμε το ρωμαϊκό της Ρώμης ή της Κωνσταντινούπολης, καθόσον στο Βυζάντιο έχει γίνει πολύ μεγάλο δικαϊκό έργο.\n30 Νοεμβρίου, 2013 στο 3:14 μμ | Απάντηση\n@ A: αντί για Ange-ta έγραψε Α\n30 Νοεμβρίου, 2013 στο 11:52 μμ | Απάντηση\nΤα πράγματα είναι λιγάκι πιο σύνθετα απ’ ό,τι τα περιγράφεις στο πρώτο σκέλος. 😉\nΔιατηρούμε (και ποιοι διατηρούμε); Δεν θα έλεγα ότι είναι ακριβώς έτσι. Τώρα το ζήτημα σε ποια παράδοση αναφερόμαστε όταν κάνουμε λόγο για ρωμαϊκό δίκαιο, βάλε όλη την εξέλιξη μέχρι και το έργο (κωδικοποίησης κι όχι μόνο) του Ιουστινιανού. Συνήθως αυτό είναι το πακέτο. 🙂\n2 Δεκεμβρίου, 2013 στο 5:13 μμ\nAlles klar, που έλεγε και η γιαγιά μου.\nΚαι βέβαια, ενοείται ότι αντιλαμβάνομαι την περιπλοκότητα του πρώτου γι αυτό γράφω και περί ταυτότητας της εποχής.\n30 Δεκεμβρίου, 2013 στο 2:54 πμ | Απάντηση\nΣυγχαρητήρια για την πολύ καλή προσπάθεια παρουσιάσης του θέματος. Μάλλον είναι η πληρέστερη στην μπλογκόσφαιρα.\nΕγώ θα ήθελα να αναφερθώ σε ένα ιδιαίτερο σημείο, το οποίο αφορά το φόνο του Σέργιου. Αυτός που σκότωσε τον ηγέτη των Παυλικιανών ονομαζόταν Τζανίων και όπως αναφέρει ο Πέτρος Σικελιώτης, ήταν από το Καστέλλον της Νικοπόλεως.\nΑυτό το Καστέλλον ήταν ένα μικρό ορεινό κάστρο, περίπου 20 χλμ βόρεια της Νικοπόλεως, που φύλασσε την διάβαση της οροσειράς του Παρυάδρη προς την Κερασούντα. Μετά την οθωμανική κατάκτηση της Νικοπόλεως, στις 24 Αυγούστου 1473, το συναντούμε σε οθωμανικό χάρτη των αρχών του 16ου αιώνα και στα φορολογικά τεφτέρια του 1520 και του 1569, με το όνομα Hisarcik (το οποίο είναι τουρκική μετάφραση του παλαιού του ονόματος, Καστέλλον – Hisarcik – μικρό κάστρο). Με την παραφθορά και την τοπική προφορά, εμφανίζεται από τον 18ο αιώνα με το όνομα Ασαρτζούχ, το οποίο διατηρεί μέχρι σήμερα.\nΤο χωριό αυτό κατοικείτο μέχρι τον Ιούνιο του 1924, αμιγώς από Ρωμιούς χριστιανούς ορθοδόξους, οι οποίοι ήρθαν στην Ελλάδα με την ανταλλαγή. Ποτέ δεν κατοίκησαν μουσουλμάνοι στο χωριό και δεν υποχρεώθηκαν σε εξισλαμισμό οι κάτοικοί του, λόγω της ύπαρξης μεταλλείων χρυσού και ορυχείων στυπτηρίας. Με σουλτανικό φιρμάνι προστατεύονταν η ζωή και η πίστη των κατοίκων του Ασαρτζούχ και άλλων δεκαπέντε χωριών στην ίδια περιοχή.\nΠάνω από το σημερινό χωριό, σώζεται ακόμη η τοποθεσία του παλιού κάστρου, με το όνομα Ασάρκαγια (Καστρόβραχος) και λίγα ίχνη των οχυρώσεων.\nΜε βάση τη λειτουργία του Καστέλλου ως στρατιωτικού οχυρωμένου οικισμού, ο Τζανίων θα πρέπει να βρισκόταν σε συγκεκριμένη αποστολή όταν σκότωσε τον Σέργιο τόσο νοτιότερα. Δηλαδή σαφώς δεν επρόκειτο για κάποιον τυχαίο «φανατικό ορθόδοξο», ο οποίος μάλιστα βρισκόταν τόσο μακριά από τη στρατιωτική βάση του.\nΤο ενδιαφέρον είναι οτι μέχρι και την ανταλλαγή πληθυσμών, το Καστέλλο/Ασαρτζούχ ήταν η πατρίδα μιάς μεγάλης οικογένειας με το όνομα Τζανάντες. Το σόι των Τζανάντων είχε παρακλάδια με τα ονόματα Τζανός, Πετράς και Τασιάς και στην Ελλάδα ήρθαν με τα ονόματα Τζανός, Τζανίδης, Τζανοσίδης, Πετρίδης, Τασιάδης. Μάλιστα το όνομα των Τζανών δεν εμφανίζεται πουθενά αλλού στην ευρύτερη περιοχή.\nΑπολογούμαι για το μακροσκελές σχόλιο, αλλά ως Τζανάντης κι εγώ, απόγονος των Τζανάντων/Πετράντων από το Καστέλλον/Ασαρτζούχ της Νικοπόλεως, έχω ιδιαίτερο ενδιαφέρον για το θέμα.\nΣας ευχαριστώ και εύχομαι σε όλους σας «καλόν χρονίαν».\n30 Δεκεμβρίου, 2013 στο 3:10 μμ | Απάντηση\nΑγαπητέ Τζαν, ευχαριστώ πολύ για τα καλά λόγια! Ακόμη περισσότερο ευχαριστώ για την εξαιρετική προσθήκη με τις τόσο χρήσιμες πληροφορίες!\nΚαλή χρονιά εύχομαι κι εγώ (και αναμένω κι άλλες τέτοιες πληροφορίες)! 🙂\n11 Ιανουαρίου, 2014 στο 11:55 πμ | Απάντηση\nH επόμενη ανάρτηση πότε υπολογίζεις, πάνω-κάτω, Ρογήρε, ότι θα βγει; (συγχαρητήρια και πάλι)\n19 Ιανουαρίου, 2014 στο 2:33 μμ | Απάντηση\nΘανάση σ’ ευχαριστώ πολύ για τα καλά λόγια! Ελπίζω εντός δεκαπενθημέρου για την επόμενη ανάρτηση (Βογόμιλοι), αλλά όπως ξέρεις δεν φημίζομαι για το ότι τηρώ τις υποσχέσεις ως προς τον χρόνο δημοσίευσης των κειμένων στο ιστολόγιο. 😦 Αυτή τη φορά ελπίζω να είμαι εντάξει.\n22 Ιανουαρίου, 2014 στο 5:42 μμ\n24 Φεβρουαρίου, 2014 στο 10:05 πμ | Απάντηση\nΑγαπητέ φίλε, η βιβλιογραφία σου είναι ελλιπέστατη, δεν έχεις επικαλεστεί την μονογραφία του Αναστασίου και βεβαίως έχεις εξαφανίσει όλες τις παθογένειες των Παυλικιανών.\nΠρωτίστως εσύ, αλλά και όποιος άλλος θέλει να δει ποια είναι αυτά που εξαφάνισε ο αγαπητός ιστολόγος, ας διαβάσει το εξής:\nΗ ΟΟΔΕ έχει πρόβλημα όωπς φαίνεται, οπότε το άρθρο υπάρχει σε αρχείο:\nΕϊναι ένα αξιόλογο, και πληρέστερα τεκμηριωμένο κείμενο από το παρόν, που δεν αναμασά απλώς τα γνωστά και τετριμμένα περί «αγίων» αιρετικών και «κακού» βυζαντίου…\nΚαι τέλος πάντων, αντιβυζαντινές φιλολογίες έχουμε παραδιαβάσει στο διαδίκτυο, ας δούμε και τις σφαγές και το δουλεμπόριο που έκαναν οι παυλικιανοί πριν καν πάρουν ανάσα οι εικονόφιλοι από τις σφαγές των εικονομάχων.\n24 Φεβρουαρίου, 2014 στο 11:58 πμ | Απάντηση\nΚαλώς ορίσατε ως σχολιαστής στο ιστολόγιο.\nΔυστυχώς, μου προσάπτετε κατηγορίες οι οποίες είναι άδικες και, φρονώ, παντελώς αστήρικτες.\nΚάνετε λόγο για «ελλιπέστατη» βιβλιογραφία επειδή δεν μνημονεύω ένα (1) σύγγραμμα το οποίο είναι προφανώς της αρεσκείας σας. Να έχετε υπόψη ότι η παρούσα είναι διαδικτυακή ανάρτηση με ενδεικτικές και μόνο βιβλιογραφικές παραπομπές και όχι επιστημονική μονογραφία με παράθεση πληρους βιβλιογραφίας. Και τη μονογραφία του Ι. Ε. Αναστασίου και την ανάρτηση της ΟΟΔΕ έχω συμβουλευτεί, όπως κι εκείνη της Ι. Μ. Παντοκράτορος (στην οποία παραπέμπω κι εντός του κειμένου).\nΣτην πραγματικότητα, οι αιτιάσεις σας απορρέουν από το ότι δεν ασπαζόμαστε τις ίδιες απόψεις επί του θέματος. Και πάλι, όμως, αγνοείτε ότι η ανάρτηση αυτή έχει περιεχόμενο ιστορικό και όχι θεολογικό ώστε να πάρει θέση επί δογματικών διαφορών. Οι απόψεις του είδους «τα γνωστά και τετριμμένα περί “αγίων” αιρετικών και “κακού” βυζαντίου» και οι «αντιβυζαντινές φιλολογίες» έχω την εντύπωση ότι είναι εφευρήματά σας, χωρίς καν να κάνετε τον κόπο να διαβάσετε το κείμενο. Εάν επιθυμείτε συζήτηση με όρους ποδοσφαιρικής αντιπαράθεσης, μπορεί να γίνει κι αυτό. Δεν θα μου είναι, πάντως, διόλου ευχάριστο.\n26 Φεβρουαρίου, 2014 στο 7:24 πμ | Απάντηση\nΑγαπητέ φίλε (μίλα μου σε παρακαλώ στον ενικό),\nΤο άρθρο που σου έδειξα:\nμια διαδικτυακή ανάρτηση είναι. Δεν είναι ούτε διατριβή, ούτε μονογραφία. Δυσκολεύεσαι όμως να βρεις μια πρόταση που να μην σου λέει ευθαρσώς ποιος του είπε αυτό που γράφει.\nΔεν καταλαβαίνω λοιπόν αυτό που λες.\nΑν το διάβασες, θα κατάλαβες ότι εκεί υπάρχει ένα πράγμα, που δεν θα το βρεις πουθενά στα ομοίομορφα παρόμοια άρθρα που κυκλοφορούν τα οποία λένε τα τετριμμένα όπως εσύ:\nΕϊναι το «γιατί», που θεμελιώνει την αναγκαία συνθήκη για να διαβάσει και ο πιο απλός άνθρωπος ιστορία.\nΓιατί διώχθηκαν εξαρχής; Επειδή ήταν αιρετικοί; Μα αιρετικοί ζούσαν σε ΟΛΗ τη διάρκεια της αυτοκρατορίας; Δεν υπάρχουν στο Βυζάντιο διώξεις σε σπίτια αιρετικών. Μπορείς να διαβάσεις γι’΄αυτά στο πρώτο μέρος:\nΟι παυλικιανοί μπήκαν στο Βυζάντιο ως σύμμαχοι των αράβων. Εξαρχής. Γι’ αυτό ασκείται αυτή η πίεση. Όπως αναφέρεται, αυτό είναι το μόνιμο πρόβλημα των συνόρων, η συσώρευση αιρετικών πληθυσμών, που από αντίθεση στο κράτος συμμαχούν διαρκώς με τους εξωτερικούς εχθρούς. Και πηγαίνουν στα σύνορα ακριβώς για να μην νιώθουν την πίεση του κράτους, διότι την εποχή εκείνη θρησκευτική διαφοροποίηση σήμαινε ουσιαστικά και πολιτική διαφοροποίηση. ΟΛΕΣ οι αιρετικές διαφοροποιήσεις στο Βυζάντιο, δεν είχαν απλώς την επιθυμία να πιστεύουν όπως θέλουν, αλλά αυτό είχε μια μόνιμη προέκταση σε προσπάθειες αντροπής του καθεστώτος. Εκεί οφείλονταν οι πιέσεις της πολιτείας.\nΑν για παράδειγμα οι πρώτοι χριστιανοί στους αιώνες των διωγμών, είχαν προσπαθήσει να ανατρέψουν τον αυτοκράτορα, ή απέφευγαν την στράτευση, οδηγώντας την ρωμαϊκή αυτοκρατορία σε απώλεια εδαφών, τότε, εγώ προσωπικά που είμαι Ορθόδοξος, δεν θα έκανα καν λόγο για τις διώξεις των πρώτων αιώνων: όταν εκείνη την εποχή προσπαείς να ανατρέψεις το πολιτειακό καθεστώς ή αποφεύγεις την συ-στράτευση (βλ. Βογόμιλοι), τότε θα υποστείς τις κυρώσεις. Ένα κράτος που βρίσκεται διαρκώς στη λεπτή γραμμή ζωής και θανάτου, δεν έχει την πολιτέλεια των ατομικών δικαιωμάτων, που άλλωστε ήταν άγνωστα την εποχή εκείνη.\nΕσύ δεν μας λες πουθενά γιατί διώχθηκαν. Σαν να ήταν οι παυλικιανοί τα υποδείγματα πολιτών και οι αυτοκράτορες να ήταν τρελοί να σπαταλούν λεφτά και στρατό για να διώκουν τους ιδανικούς πολίτες τους! Αυτές οι απόψεις είναι καθαρά ποδοσφαιρικές και οπαδικές χωρίς λογική. Γι’ αυό η αναφορά στον Βίο Πορφυρίου Γάζης είναι ενδεικτική της σκέψης των αυτοκρατόρων: οι ειδωλολάτρες στη Γάζα έπρεπε να φτάσουν σε ακραίες διώξεις κατά των χριστιανών για να επέμβει η πολιτεία, διότι ο αυτοκράτορας σκεφτόταν πρώτα τα έσοδα που θα έχανε, αλλά και την ταραχή στις περιοχές αυτές.\nΠίσω από την αστεία, ξεπερασμένη γιββωνική πεποίθηση, ότι το κράτος θρησκευόταν σαν να ήταν πολίτης, οφείλουν όλοι να κατανοήσουν ότι όπως και σήμερα, έτσι και τότε, οι αποφάσεις ενός κράτους διαφέρουν από τις σκέψεις ενός ιδιώτη. Ακόμα και πιστοί στα λόγια αυτοκράτορες, έβαλαν πάνω απ’ όλα την ενότητα και ησυχία του κράτους. Ο Ιουστινιανός δίωξε τους ορθοδόξους και ευτυχώς πέθανε πριν γίνουν τα χειρότερα, για να επιβάλλει προσέγγιση με τον μονοφυσιτισμό. Ο ίδιος ο Μ. Κων/νος προσπάθησε να ασκήσει πιέσεις στους οροδόξους να πλησιάσουν τον Αρειανισμό και δίωξε τον Μ. Αθανάσιο. Στο βυζάντιο επιτρεπόταν η πορνεία και επί αιώνες η παλλακεία, πράγμα αδιανόητο για έναν πιστό θρησκευόμενο και πολλά άλλα.\nΔεν είναι δυνατόν να γράφει κάποιος σοβαρά για τις πράξεις ενεός κράτους, χωρίς να εξηγεί το «γιατί».\nΚαι που είναι οι παθογένειες των παυλικιανών; Γιατί ονομάζεται φανατικός ο ορθόδοξος που σκότωσε τον Σέργιο, επί της εποχής του οποίου γίνονταν σφαγές και δουλεμπόριο αμάχων ορθοδόξων και εκτελέσεις ακόμα και βρεφών; Εσύ επικαλείσαι τον Σικελιώτη. Που είναι λοιπόν όλα αυτά; Που είναι οι αιρέσεις των παυλικιανών που αλληλοσκοτώνονται; Γιατί γράφεις ότι πρώτα σκοτώθηκε ο πατέρας του καρβέα, και μετά έφυγε ο Καρβέας, χωρίς να συζητήσεις τις πηγές που παραθέτει ο Αναστασίου που λέει το ακριβώς αντίστροφο;\nΓιατί ο Ραγκαβές συμφώνησε με τις διώξεις των παυλικιανών; Γιατί ο πατριάρχης τις πρότεινε; Γιατί ο Στουδίτης τις αρνήθηκε;\nΤι λεξιλόγιο της κακιάς ώρας είναι το «φανατική εικονολάτρισσα», να «ξεριζώσουν όλες τις αιρέσεις», «Οι διωγμοί είναι ανηλεείς», «με ΚΑΠΟΙΑ δόση υπερβολής γίνεται λόγος για 100.000 νεκρούς».\nΕίναι σοβαρό άρθρο αυτό, από έναν που «δεν θέλει τις ποδοσφαιρικές ορολογίες»; Φυσικά και ήταν μυθικό, φανταστικό, απίθανο το νούμερο των 100.000 και φυσικά, δεν επρόκειτο για διωγμούς, αλλά για πόλεμο με ισχυρότατο στράτευμα παυλικιανών. Που τους παυλικιανούς έφτασαν μέχρι και οι περίπου ομόδοξοι τους εικονομάχοι της Β΄ περιόδου να τους διώξουν διότι το είχαν παρακάνει με το πλιάτσικο και τις λεηλασίες των βυζαντινών εδαφών.\nΤέλος πάντων, είναι όλα γραμμένα και ακριβώς επειδή τα άρθρα που σε παραπέμπω, αν και συγκεκριμένης ιδεολογικής τάσης, τουλάχιστον δείχνουν στον αναγνώστη το «γιατί», έχουν ένα νέο να δώσουν, έχουν ένα όφελος.\nΣε αντίθεση με τις τετριμμένες ρητορείες που διαβάζω στο κείμενο σου με τις γνωστές ατάκες και την πλήρη απουσία του βασικότατου κανόνα της ιστορίας, να εδραιώνεται σχέση αιτίας αποτελέσματος. Το να γράφει κάποιος ότι από το κράτος διώκονται ολόκληροι πληθυσμοί απλώς επειδή διαφωνούν θρησκευτικά, με τεράστια σπατάλη σε πολύτιμους έμψυχους και άψυχους πόρους, αποτελεί πολύ φτωχή αλλά και προπαγανδιστική «προσφορά» στους αναγνώστες. Αυτοί οι πληθυσμοί που διώχθηκαν ΠΑΝΤΑ μα ΠΑΝΤΑ, έκαναν και κάτι άλλο για να διωχθούν κρατικά. Αν επρόκειτο απλά για οχλοκρατικά θρησκευτικά πογκρόμ, θα το συζητούσαμε, αλλά η παρέμβαση του κράτους δεν έχει σχέση με αυτό.\n26 Φεβρουαρίου, 2014 στο 1:17 μμ | Απάντηση\nΑρχίσατε και συνεχίζετε με επιθετικό ύφος που δεν βοηθά τον διάλογο και αδικεί και την ίδια την παρέμβασή σας η οποία, με το πλούσιο περιεχόμενό της, θα μπορούσε να αποτελέσει αιτία γόνιμου προβληματισμού για τους αναγνώστες.\nΠροφανώς και ένα κράτος δεν θρησκεύεται σαν να είναι φυσικό πρόσωπο. Συνάγεται κάτι τέτοιο από την ανάρτηση; Από την άλλη το θρησκευτικό στοιχείο έχει τη σημασία του όταν η εξουσία στηρίζει τη νομιμοποίησή της σε κάποια θρησκετυική πίστη. Δεν υπήρξαν δηλαδή μεταβολές της στάσης του βυζαντινού κράτους έναντι των Παυλικιανών αναλόγως του ποια ήταν η επίσημη άποψη περί θρησκευτικής ορθοδοξίας; Εάν ίσχυε η άποψή σας ότι η επιθετική στάση του κράτους οφείλεται αποκλειστικά στο ότι οι Παυλικιανοί ήταν «πάντα» σύμμαχοι των Αράβων, τότε θα έπρεπε να μείνει αμετάβλητη. Επίσης, το ότι διεκδικήσεις εθνοτικές ή πολιτικοκοινωνικές εκφράζονται μέσω δογματικών αποκλίσεων δεν είναι καθόλου τυχαίο για τις νοοτροπίες της εποχής. Μόνο που είναι δύσκολο με βάση τις πηγές μας να διακρίνουμε σε όλες τις περιπτώσεις και να ποσοτικοποιήσουμε την πολιτική διεκδίκηση και την αμιγώς θρησκευτική απόκλιση. Συμπερασματικά, τα πράγματα είναι πολύ πιο σύνθετα και δεν επιδέχονται μονοσήμαντες εξηγήσεις.\nΤη φράση «Δεν υπάρχουν στο Βυζάντιο διώξεις σε σπίτια αιρετικών», ομολογώ ότι δεν την κατανοώ. Υπονοείτε ότι στο Βυζάντιο δεν υπήρξαν διώξεις αιρετικών λόγω της πίστης τους; Αποτελεί ιστορική άποψη αυτό; Πώς τεκμηριώνεται;\nΑξιολογικές κρίσεις το κείμενο το δικό μου δεν περιέχει. Ούτε για «καλούς» Παυλικιανούς και «κακό» Βυζάντιο μιλά ούτε για το αντίστροφο. Μια αντιπαράθεση είναι αυτό που είναι, δεν έχει καλούς και κακούς. Εσείς ψάχνετε κάτι τέτοιο.\nΕπίσης, στο σύνολο της διεθνούς βιβλιογραφίας σημειώνεται ότι η εκτέλεση του πατέρα του Καρβέα προηγείται χρονικά της «αποστασίας» του και της εκ μέρους του ανάληψης στρατιωτικής δράσης. Το ότι ο Καρβέας θα ήταν ήδη Παυλικιανός ή συμπαθών το δόγμα των Παυλικιανών είναι μάλλον προφανές, αλλά δεν βλέπω τι αλλάζει επί της ουσίας.\nΤέλος, αναρωτιέμαι γιατί ασχολείσθε τόσο με ένα «φτωχό, προπαγανδιστικό» κείμενο που «αναμασά τα τετριμμένα» και χρησιμοποιεί «λεξιλόγιο της κακιάς ώρας». Θα μπορούσατε να το προσπεράσετε.\n26 Φεβρουαρίου, 2014 στο 1:36 μμ | Απάντηση\nχωρίς να μπω σε λεπτομέρειες, όντως στο Βυζάντιο δεν καταγράφονται διώξεις κατά των αλλόθρησκων, παρότι το ίδιο σπαράχτηκε από αιρέσεις.\nΑλλά και οι διώξεις κατά των Χριστιανών ( ΣΤΗΝ ΔΥΤΙΚΉ ΡΩΜΑϊκή Αυτοκρατορία) πρέπει να ειδωθούν με άλλο μάτι. Οι πρώτοι χριστιανοί ενέπνεαν σφοδρό μίσος του απλού λαού, επειδή θεωρούνταν ΑΘΕΟΙ!!\nΔιότι η νέα θρησκεία όρμησε σε έναν κόσμο πανθεϊκό και ο μονοθεϊσμός θεωρήθηκε αθεία\nΟι επίσημοι διωγμοί ξεκινούν από τον Διοκλητιανό, επειδή ο ίδιος θεώρησε ότι η Ρωμαϊκή Αυτοκρατορία θα σωζόταν από την κατάρρευση αν οι αυτοκράτορες θεωρούνταν Θεοί επί της γης, κατά αντιγραφή του Ανατολικού κόσμου (Σαιντ Κρουά)\nΜε άλλα λόγια οι θρησκευτικές διώξεις είχαν και μια πολιτική βάση.\nΤώρα δεν δικαιούμαι να ομιλώ, επειδή δεν διάβασα το άρθρο σου, πάντα το ξεκινάω και παντα το αφήνω στη μέση, με την σκέψη, κάτσε να τελειώσω αυτό που διαβάζω, και μετά.\nΣου υπόσχομαι να το διαβάσω πάντως\n26 Φεβρουαρίου, 2014 στο 3:59 μμ | Απάντηση\nΦαίνεται ότι διέπραξα έγκλημα καθοσιώσεως παραθέτοντας ιστορικά γεγονότα από τα οποία προκύπτει το εύλογο και προφανές, ότι δηλαδή το Βυζάντιο συμπεριφέρθηκε όπως και κάθε μορφή εξουσίας οσάκις αισθάνεται ότι αμφισβητείται κι απειλείται: κατασταλτικά. Οποία ειρωνεία! Κι εγώ που νόμιζα ότι θα προσέφερα καλύτερες υπηρεσίες με μια κατά δύναμη αντικειμενική εκτίμηση κι όχι με την όποια αγιογραφική παρουσίαση.\nΠρέπει, επομένως, να προβώ σε δήλωση μετανοίας. Όχι δεν υπήρξαν διώξεις στο Βυζάντιο στο πλαίσιο της διαμάχης εικονολατρών και εικονομάχων αναλόγως με το ποια παράταξη κατείχε την εξουσία. Η αντιπαράθεση κρατήθηκε στο επίπεδο κόσμιας συζήτησης. Όχι, ο Κωνσταντίνος Χρυσόμαλλος δεν δικάστηκε και καταδικάστηκε (αδίκως) μετά θάνατον ούτε τα γραπτά του κάηκαν με καθε επισημότητα λόγω υποψιών βογομιλισμού. Όχι, ο Βογόμιλος Βασίλειος δεν κάηκε στον ιππόδρομο ως αιρετικός, αλλά ως τρομοκράτης, εχθρός του κράτους κι εκπρόσωπος του ενός από τα δύο άκρα. Όχι, το Βυζάντιο ουδέποτε δίωκε, αλλά βρισκόταν πάντα σε νόμιμη άμυνα και αντιδρούσε δικαιολογημένα, διότι οι Παυλικιανοί ήταν πράκτορες των Αράβων και οι Βογόμιλοι των Βουλγάρων.\nΘα έπρεπε άλλωστε να προσθέσω πολλές φορές ότι οι Παυλικιανοί σκότωναν παιδιά στις επιδρομές τους, ενώ οι Βογόμιλοι στις τελετές τους έτρωγαν βρέφη αφού τα άλειφαν με μέλι και πιπέρι (το λέει άλλωστε κι ο ψευδο-Ψελλός στον Περί Δαιμόνων).\nΕάν είχατε αμφιβολίες για τις νοοτροπίες που καθιστούν δυνατή την αυθαιρεσία της εκάστοτε εξουσίας να τις ξεχάσετε. Είναι εδώ δίπλα μας. 😦\n26 Φεβρουαρίου, 2014 στο 5:54 μμ | Απάντηση\nΡογήρε αν απαντάς σε μένα, σου γράφω όχι από αγιότητα -, βέβαια εγώ προσωπικά λατρεύω το Βυζάντιο, οπότε μπορεί και να μην είμαι αντικειμενική – αλλά αυτά που σου έγραψα τα γράφει και ο Ράνσιμαν (δεν θυμάμαι σε ποιό βιβλίο του, γιατι τα έχω διαβάσει σχεδόν όλα) και ο Οστρογκόρσκι στην τρίτομη ιστορία του Βυζαντίου.\nΤώρα ότι υπήρξαν ΚΑΙ εξαιρέσεις πώς θα μπορούσα να αμφιβάλω!\nΗ εποχή δεν ήταν «φιλάνθρωπη» αλλά σε γενικές γραμμές, δεν υπήρξαν οι διώξεις κατά των αλλοθρήσκων που υπήρξαν στην λαμπρή μας Δύση (βλ Ιερά εξέταση) ή στην Μωαμεθανία, όπως συνηθίζω να λέω.\nΟσο για τα ιστορικά γεγονότα, πολλά δεν είναι ιστορικά, αλλά ιδεολογικά. Την ιστορία την γράφουν οι νικητές και δυστυχώς το Βυζάντιο πέρασε στους Μεγάλους ηττημένους με κύριους υπαίτιους αυτής της Μεγάλης του ήττας την αρπαχτικότητα της Δύσης που γράφει τόσο τραγικά ο Νίτσε.\nΓια να καταλάβεις πόσο μη αντικειμενική είναι η ιστορία, αρκεί να δεις την «Γραμματική των πολιτισμών» του πολύ μεγάλου και λαμπρού ιστορικού. (το εννοώ, λαμπρού ιστορικού!!) Το Βυζάντιο δεν υπάρχει καν, ενώ υπάρχει το Ισλάμ με 200 σελίδες από τις 700. Ασε τι γράφει για τις Σταυροφορίες!\nΒρίσκομαι στην 407 σελίδα του τρίτου τόμου της Ιστορίας των Σταυροφοριών του Ράνσιμαν και δεν μπορώ να μην λατρέψω αυτόν τον φάρο πολιτισμού με όλες τις αδυναμίες του και όλες τις αυθαιρεσίες της εξουσίας που άσκησε για 1123 χρόνια.\nΟσο για τον πολιτισμένο κοσμο του σήμερα, εγώ τον βρίσκω πιο βάρβαρο και από τους Μογγόλους.\nΑλλά άσε εμένα, εγώ και αν είμαι αιρετική! Στον Μεσαίωνα θα με καίγανε………..\n26 Φεβρουαρίου, 2014 στο 7:01 μμ | Απάντηση\nΑυτό που ρωτάς, προκύπτει από ΕΔΩ:\n«η βυζαντινή κοινωνία υπήρξε ανέκαθεν ανεκτική στη συλλογική εκτροπή την προερχόμενη κυρίως από τα κατώτερα κοινωνικά στρώματα. Οι οπαδοί, λόγου χάρη, των Βογομίλων δεν υπέστησαν ιδιαίτερες και συστηματικές διώξεις και κυρώσεις, τουλάχιστον περισσότερο απ’ όσο αφήνουν να διαφανεί οι πηγές μας οι οποίες, βέβαια, ρόλο έχουν, όπως ήδη είπαμε, να υπερτονίζουν όλες τις πτυχές και τις παραμέτρους της αυτοκρατορικής ανοχής. Στο Βυζάντιο δεν συναντούμε, πράγματι, την πεισματική αναζήτηση των εκτρεπομένων ακόμη και σε ατομικό επίπεδο, ακόμη και σε τρίτη γενιά, και στον καθ’ οιονδήποτε τρόπο κολασμό τους, έστω και συμβολικό, που χαρακτήριζε τη δυτική χριστιανοσύνη».\nΜαυρομμάτης Λένος, «Τα όρια ανοχής της εκτροπής στο ύστερο βυζάντιο», στο «Ανοχή και Καταστολή στους Μέσους Χρόνους», ΙΒΕ-ΕΙΕ, Αθήνα 2002, σελ. 35.\nΦυσικά και έπρεπε να καταγράψεις ΟΛΑ τα εγκλήματα των αιρετικών αν δεν ήθελες να φτιάξεις την αγιογραφία τους. Και με κάθε λεπτομέρεια μάλιστα. Και εφόσον επικαλείσαι και δεν απορρίπτεις τον Σικελιώτη, θα έπρεπε να γνωρίζεις την καταγραφή του που είναι εξαιρετικά πειστική και ιστορική για τα εγκλήματα των Παυλικιανών, και μάλιστα σε εποχή που ΔΕΝ διώκονταν.\nΕπίσης, θα κατανοούσαν όλοι ότι, μπροστά στα εγκλήματα των Βογόμιλων στη φιλιππούπολη όπου εξαφάνισαν την ορθοδοξία και τις προδοσίες στο στράτευμα και τις συμμαχίες με τους πετσενέγκους και το αιματοκύλισμα της αυτοκρατορίας, η εκτέλεση του Βασιλείου για παραδειγματισμό, ΕΝΟΣ ΑΝΘΡΩΠΟΥ ΔΗΛΑΔΗ, ήταν εκδήλωση απίστευτης επιείκιας.\nΟι διάφοροι γνωστοί του διαδικτύου, επικαλούνται τον Βασίλειο, διότι αγνοούν τι εστί Βογόμιλοι. Εσύ όμως που διαβάζεις, λες πάλι για τον Βασίλειο; Και τι έπρεπε δηλ. να κάνει ο Αλέξιος; Να τους δώσει λουκούμια επιβράβευσης για τα εγκλήματα τους;\nΚαι μόνο για το γεγονός ότι οι Βογόμιλοι καταπάτησαν συμφωνία συστράτευσης και σηκώθηκαν και έφυγαν από το στράτευμα λίγο πριν αρχίσει η σκληρή μάχη με τους Νορμανδούς, και όμως καταδικάσθηκε μόνο ο Βασίλειος, αυτό δείχνει κάτι, και όχι συμπεριφορά που μένει στα πλαίσια «αιρετικού και μη αιρετικού»;\nΓια τους εικονομάχους επίσης, τι είναι αυτά που λες; Οι εικονομάχοι έσφαζαν ανελέητα, κι όμως, η αναστύλωση των εικόνων στα 843 δεν συνοδεύτηκε από αγριότητες. Δεν έχει σημασία αυτό; Τότε τι έχει σημασία; Η Εκκλησία παρά το γεγονός ότι στο κατά βάση ορθόδοξο βυζάντιο, διωκόταν αθροιστικά επί 200 περίπου χρόνια από διάφορες αιρέσεις που πήραν την εξουσία, ουδέποτε μετέβαλλε τους Κανόνες της για να τους προσαρμόσει ώστε να επιτύχει αυτοπροστασία. π.χ. μοναχικά τάγματα άμυνας ή κάτι παρόμοιο ουδέποτε έφτιαξε η Εκκλησία.\nΗ ίδια αυτή εγκληματική για την ενημέρωση των ανθρώπων νοοτροπία, καλύπτει όλο το φάσμα του Προτεσταντισμού. Ο Λούθηρος και τα απίστευτα συγγράμματα του και οι ακόμα πιο απίστευτες ενέργειες του για να διασώσει το κίνημα του, μονίμως θάβονται, ενώ υμνούνται διαρκώς οι 95 θέσεις του! Οι αναβαπτιστές τα ίδια, αλλά τα εγκλήματα τους μένουνσ τη σιωπή, οι Δουχοβόροι τα ίδια, αλλά τα εγκλήματα τους πάλι στην αφάνεια.\nΈχει καταντήσει η ιστοριογραφία άρλεκιν στα χέρια ημιμαθών και γι’ αυτό, εσύ που μελετάς οφείλεις να γράψεις πως ακριβώς είχαν τα πράγματα. Αλλιώς γιατί να γράψεις; να επαναλάβουμε τα τετριμμένα για τις «διώξεις» των Αναβαπτιστών που στις πόλεις που κατέκτησαν δεν άφησαν ρουθούνι; Και φυσικά, όταν τους πήραν πίσω τα εδάφη που είχαν κατακτήσει, τους έσφαξαν, διότι τα εδάφη τους τα πήραν πίσω με πόλεμο που είχε χιλιάδες θύματα και ήταν αναμενόμενο ότι θα τους εξολοθρεύσουν για να μην ξαναγίνουν τα ίδια.\nΤέλος πάντων, η προσπάθεια σου δείχνει άνθρωπο που μελετάει, και εύχομαι να γίνει η δουλειά σου ακόμα πιο καλή αλλά και δίκαιη.\n26 Φεβρουαρίου, 2014 στο 7:22 μμ | Απάντηση\nΦυσικά και έπρεπε να καταγράψεις ΟΛΑ τα εγκλήματα των αιρετικών αν δεν ήθελες να φτιάξεις την αγιογραφία τους. Και με κάθε λεπτομέρεια μάλιστα.\nΠαραβλέποντας το αστείο του πράγματος ( παράτα την πρωινή δουλειά σου βρε Ρογήρε για να καταγράψεις τα πάντα, μην τύχει και σε παρεξηγήσει ο περαστικός αναγνώστης, τόσο δύσκολο είναι; ), να επισημάνω απλώς ότι «ΟΛΑ τα εγκλήματα των αιρετικών» δεν είναι μια εξ αποκαλύψεως αλήθεια, είναι αφηγήματα ιστορικών πηγών, των ίδιων πηγών που ο δόλιος ο Μαυρομμάτης σπεύδει να προειδοποιήσει ότι είχαν ρητορικό στόχο να υπερτονίσουν την αυτοκρατορική ανοχή.\nΗ πρώτη δουλειά που θα έπρεπε να κάνει οποιοσδήποτε προτού κατηγορήσει οποιονδήποτε για ιστορική ημιμάθεια είναι να σκέφτεται περί των πηγών του. Ποιος λέει τι, πότε, με τι στόχο.\n26 Φεβρουαρίου, 2014 στο 8:47 μμ | Απάντηση\n@Ange-Ta: όχι αγαπητή φίλη, δεν απευθυνόταν σε σένα η συγκεκριμένη απάντηση. Και, φυσικά, έχεις κάθε δικαίωμα να θαυμάζεις το Βυζάντιο, όπως κι εγώ το θαυμάζω (ίσως, όχι απαραίτητα για τους ίδιους ακριβώς λόγους) για τις συνέχειές του, τις στοχαστικές προσαρμογές του, τις μεταλλάξεις του κι όλα τα υπόλοιπα. Και όχι, δεν νομίζω ότι είναι κατά κάποιο τρόπο «ο μεγάλος ηττημένος» στη σύγχρονη παρουσίαση της Ιστορίας, δεν υπάρχει άλλωστε μόνο η μπρωντελιανή αντίληψη.\n@Mitsos: όλη η συζήτησή μας θα μπορούσε να έχει γίνει με τρόπο πολύ πιο ήρεμο και γόνιμο εάν δεν υπήρχε επιθετικός τόνος. Πρέπει να γίνει κατανοητό ότι αυτό το ιστολόγιο είναι χόμπυ μου, ένα μέσο δημιουργικής «εκτόνωσης» με το οποίο προσπαθώ να δώσω με όσο το δυνατόν πιο εύληπτο κι υπεύθυνο τρόπο τα όσα λίγα έχω διαβάσει σχετικά με ιστορικά θέματα που με ενδιαφέρουν. Από εκεί και πέρα δεν διεκδικώ κανένα αλάθητο, ενώ προφανές είναι ότι τα κείμενά μου απηχούν μοιραία προσωπικές αντιλήψεις. Πουθενά δεν λέω ότι τυχόν διαφορετικές ερμηνείες είναι «εσφαλμένες» ή «μη αποδεκτές», για τ’ όνομα του Θεού. Οι αντιρρήσεις είναι ευπρόσδεκτες, απλώς θα επιθυμούσα να διατυπώνονται με ήπιο και μη προσβλητικό τρόπο. Ευχαριστώ για τις ευχές.\n@π2: Απλώς μερσί!\n3 Μαρτίου, 2014 στο 8:10 πμ | Απάντηση\n«ο δόλιος ο Μαυρομμάτης σπεύδει να προειδοποιήσει ότι είχαν ρητορικό στόχο να υπερτονίσουν την αυτοκρατορική ανοχή.»\nΚαταρχάς, το απόσπασμα του Μαυρομάτη αναφερόταν στους οπαδούς των Βογόμιλων. Κακώς το γενικεύεις.\nΈτσι κι αλλιώς, μια τέτοια γενίκευση δεν θα μπορούσε να την εννοεί ο Μαυρομμάτης, διότι έχουμε πολλά δείγματα για το αντίθετο. Κλασικό παράδειγμα ο χρονογράφος Μαλάλας, που μας γράφει ότι ο Θεοδόσιος κατέστρεψε «ΠΑΝΤΑΣ» τους ναούς των ειδωλολατρών, ενώ σε ΟΛΕΣ τις πηγές μαζί που αφορούν τη σύγκρουση χριστιανισμού ειδωλολατρίας, δεν θα βρούμε να αναφέρεται η εσκεμένη καταστροφή περισσότερων από 15-20 ναούς από τους εκατοντάδες -τουλάχιστον- που υπήρχαν στην ρωμαϊκή επικράτεια.\nΆρα, μετά από τρεις αιώνες διωγμών και αίματος, το αποτέλεσμα δείχνει είτε μειωμένη χριστιανική μισαλλοδοξία, είτε αυξημένη αστυνόμευση, ειδικά όταν μερικές δεκαετίες μετά τους διωγούς, ο ίδιος ο Ιουλιανός ομολογεί σε επιστολή του με πίκρα ότι η φιλανθρωπικη δράση των χριστιανών περιλαμβάνει και τους φτωχούς ΕΙΔΩΛΟΛΑΤΡΕΣ.\nΘα έλεγε λοιπόν κανείς ότι συχνότατα οι πηγές αναφέρουν τους αυτοκράτορες πολύ επιθετικότερους κατά των αλλόδοξων ή αιρετικών από ότι ήταν. Άρα, η θέση του Μαυρομάτη καλό είναι να περιοριστεί στους οπαδούς των Βογίμιλων και μόνο, χωρίς να γενκεύεται.\nΚαι η θέση ενός συγγραφέα στη σκέψη μας όπως ο Μαυρομμάτης ή άλλος, δεν πρέπει να υπάρχει επειδή απλά είναι γνωστός ο συγγραφέας, αλλά επειδή αυτό που γράφει έχουμε την γενική αντίληψη ότι όντως έτσι είναι ή μπορεί να είναι, αφού έχουμε διαβάσει πολλά άλλα που δικαιολογούν την θέση του. Για παράδειγμα, αυτό που γράφει ο Μαυρομμάτης για την μή δίωξη από σπίτι σε σπίτι είναι δυνατόν να ισχύει, διότι έχουμε πλήθος πατερικών κειμένων που απευθύνονται σε αιρετικούς. Αν δεν υπήρχαν αιρετικοί ζώντες ανάμεσα στους ορθοδόξους, σε ποιους απευθύνονται; Επίσης έχουμε την περίπτωση της ανάρρησης του Αναστασίου Α΄ στον θρόνο, που αμέσως μετά την εκλογή του, βγήκαν και πανηγύριζαν μανιχαίοι και αρειανιστές. Άρα, υπήρχαν αιρετικοί στις κοινότητες και κανείς δεν τους πείραζε, και ούτε φοβήθηκαν να δηλώσουν τη θρησκευτική τους προτίμηση, παρά το γεγονός ότι θα μπορούσε ξαφνικά να αλλάξει ο αυτοκράτορας. Και όλα αυτά είναι λογικά διότι τα κράτη δεν θρησκεύονται και έτσι, αν ο αιρετικός δεν δημιουργεί προβλήματα, δεν υπάρχει κανείς λόγος για εσωτερικές αναταραχές και σπατάλες σε έμψυχο δυναμικό και άψυχο υλικό.\n23 Αυγούστου, 2014 στο 1:24 μμ | Απάντηση\nΔιάβασα δύο αναρτήσεις στον Σμερδαλέο, οι οποίες, στο βαθμό που ισχύουν, περιπλέκουν ακόμα περισσότερο τα γεγονότα αναφορικά με τους Παυλικανούς. Νομίζω έχουν ενδιαφέρον:


Αλ. Τσίπρας: Ο Μητσοτάκης θα «αποδράσει» γιατί δεν μπορεί να διαχειριστεί αυτό που έρχεται (βίντεο) • Left Door\nΑλ. Τσίπρας: Ο Μητσοτάκης θα «αποδράσει» γιατί δεν μπορεί να διαχειριστεί αυτό που έρχεται (βίντεο)\nΕτικέτες: ΑΛΕΞΗΣ ΤΣΙΠΡΑΣΣΥΡΙΖΑ-ΠΣ\nΈρχεται ενεργειακή βαρυχειμωνιά στην Ευρώπη\nΤρία χρόνια χωρίς τον Μάνο Ελευθερίου, τον ποιητή με τα ”Μαλαματένια λόγια…”\nΟ Αλέξης Τσίπρας απάντησε στον Ερντογάν στα τουρκικά\nΈνας «Γαλάζιος τσακωμός» είναι η άλλη πτυχή για την επίθεση εναντίον του πνευμονολόγου Βασιλακόπουλου\nΑλ. Τσίπρας: Τροπολογία ΣΥΡΙΖΑ για μη πληρωμή της ρήτρας αναπροσαρμογής (βίντεο)


Παράταση για τα στεγαστικά του ΟΕΚ - Newpost.gr\nΠαράταση για τη ρύθμιση των στεγαστικών δανείων του ΟΕΚ\nΠαρατείνεται έως τις 31 Δεκεμβρίου η προθεσμία υποβολής αιτήσεων από δικαιούχους επιδότησης επιτοκίου από τον πρώην Οργανισμό Εργατικής κατοικίας (ΟΕΚ), ενόψει της επιμήκυνσης των δανείων που οι δικαιούχοι έχουν λάβει από πιστωτικά ιδρύματα.\nΔημοσίευση 19 Μαΐου 2015, 19:34\nΤα δάνεια που έλαβαν δικαιούχοι από πιστωτικά ιδρύματα με επιδότηση επιτοκίου αποκλειστικά από τον πρώην ΟΕΚ, επιμηκύνονται υπό τον όρο ότι οι δικαιούχοι δεν έχουν υπερβεί κατά το χρόνο υποβολής της αίτησης τη συμβατική προθεσμία διακοπής, δηλαδή για ληξιπρόθεσμη οφειλή μεγαλύτερη του ισόποσου των έξι μηνιαίων τοκοχρεολυτικών δόσεων. Ο ΟΑΕΔ (ως καθολικός διάδοχος του πρώην ΟΕΚ), χωρίς να παρεμβάλλεται στη διαπραγμάτευση των οφειλετών με την αντισυμβαλλόμενη τράπεζα αναφορικά με το χρόνο αποπληρωμής του δανείου, θα εξακολουθήσει να καταβάλει την επιδότηση του επιτοκίου, υπό την προϋπόθεση ότι το συνολικά καταβληθησόμενο ποσό επιδότησης δεν θα υπερβεί το ποσό που θα εκτιμηθεί, με βάση το ισχύον, κατά την ημερομηνία κατάρτισης της νέας σύμβασης υλοποίησης της ρύθμισης, επιτόκιο του δανείου.


«Μουδιασμένη» επιστροφή η Μαρία Μπελιμπασάκη - Ανατολή\nΑρχική Αθλητισμός Στίβος «Μουδιασμένη» επιστροφή η Μαρία Μπελιμπασάκη\nΕπανεμφάνιση έπειτα από ενάμιση χρόνο (15 Ιουνίου του 2019 στο Σαμορίν της Σλοβακίας και την 54η συνάντηση P-T-S.) σε επίσημη διοργάνωση για τη Μαρία Μπελιμπασάκη το Σάββατο το βράδυ.\nΣτο « Halle Michel d’Ornano» και το «Meeting de Mondeville 2021» στην περιοχή του Μοντεβίλ της Γαλλίας, η Σητειακιά πρωταθλήτρια δεν έκανε το ξεκίνημα που θα ήθελε για το 2021, καθώς στο αγώνισμα φυσικά των 400μ., τερμάτισε με χρόνο 55.41 που την έφερε τρίτη στην δεύτερη σειρά του αγωνίσματος, σε μια κούρσα την οποία οδηγούσε μέχρι και τα τελευταία μέτρα, όμως δεν κατάφερε να ολοκληρώσει μπροστά από τις συναθλήτριες την προσπάθεια της.\nΠροηγούμενο άρθροΕκ των προτέρων η υποβολή από τους εργοδότες των δηλώσεων αναστολής συμβάσεων εργασίας των εργαζομένων για τον Φεβρουάριο\nΕπόμενο άρθροΑπό αύριο, Δευτέρα, η δια ζώσης επαναλειτουργία για γυμνάσια και λύκεια\nanatolh.com - 08/04/2021 18:17 0\nΈφυγε από τη ζωή σε ηλικία 72 ετών ο πιο σημαντικός παράγοντας του ελληνικού στίβου, Βασίλης Σεβαστής. Ο άνθρωπος που αντικατέστησε τον Στράτο Μολυβά...\nanatolh.com - 22/03/2021 17:40 0\nΔήλωση Περιφερειάρχη Κρήτης Στ. Αρναουτάκη με αφορμή την κατάκτηση δύο χρυσών μεταλλίων σεδιεθνή διοργάνωση: «Ο Μανώλης Στεφανουδάκης σε ολόκληρη την αθλητική του διαδρομή γνωρίζει καλά...\nanatolh.com - 20/03/2021 10:21 0\nΕλληνική…. παροικία ταλαντούχων αθλητριών στίβου δημιουργείται στο φημισμένο Southern Methodist University καθώς μετά την Μαρία Καβαλιέρου και η Αγιονικολιώτισσα Νικολέτα Ραφαϊλάκη υπέγραψε την υποτροφία της με το πανεπιστήμιο...


Λέοβατς: «Ο Τούντορ δεν ήταν έτοιμος για τον ΠΑΟΚ» | SDNA\n2 Ιουνίου 2016, 16:08\nΟ Μάριν Λέοβατς υποστήριξε σε συνέντευξη που παραχώρησε πως ο Ιγκόρ Τούντορ δεν ήταν έτοιμος για να οδηγήσει το "καράβι" του ΠΑΟΚ, αναφέρθηκε στον Βλάνταν Ιβιτς και τη δική του "μεταμόρφωση" με τον Σέρβο τεχνικό στον πάγκο του Δικεφάλου.\nΑναλυτικά όσα είπε στην εφημερίδα "Metrosport":\n-Λένε ότι όταν το φινάλε είναι καλό, τότε και όλη χρονιά μπορεί να χαρακτηριστεί καλή...\n«Πιστεύω ότι με το αποτέλεσμα απέναντι στον Παναθηναϊκό όλοι είμαστε χαρούμενοι γιατί πήραμε την πρώτη θέση και αυτό μας επιτρέπει να παίξουμε στα προκριματικά του CHL. Και όλα αυτά σε μια χρονιά που είχαμε σκαμπανεβάσματα αλλά τελικά το φινάλε ήταν καλό και μας επιτρέπει να κάνουμε καλές διακοπές».\n- Ποια ήταν εκείνα τα σημεία που σας έκαναν δύσκολη τη ζωή στην διάρκεια της σεζόν;\n- Για σένα, αυτό το 3-5-2 ήταν κάτι σαν εφιάλτης;\n«Είναι ένα σύστημα που θέλει πολύ τρέξιμο και να το έχεις δουλέψεις. Δυσκολευόμουν να ανταποκριθώ καθώς ποτέ δεν έχω παίξει ως φουλ μπακ. Τώρα με την 4άδα στην άμυνα, είδατε ότι ανταποκρίθηκα καλύτερα. Έχω συμπαίκτη μπροστά μου στη γραμμή, μπορώ να αφοσιωθώ στο ρόλο μου...».\n- Να υποθέσουμε δηλαδή ότι τον πραγματικό Λέοβατς τον είδαμε στο φινάλε\n- Με τον Ιβιτς συνεχίζει ο ΠΑΟΚ. Πώς το κρίνεις;\n- Τι ήταν αυτό δηλαδή που άλλαξε;\n- Με αυτά που λες, να υποθέσω ότι το κομβικό σημείο για να αντιστραφεί η κατάσταση ήταν η απομάκρυνση του Τούντορ\n- Όταν έφυγε ένιωσες ανασφάλεια για τη θέση σου στην ομάδα;\n-Ο ΠΑΟΚ είναι στους προκριματικούς του CHL αλλά για να μπει στους ομίλους έχει μπροστά του μια πολύ δύσκολη αποστολή...\n«Πρώτα από όλα έχουμε τρεις εβδομάδες να μην σκεφτούμε για ποδόσφαιρο, να αδειάσει το μυαλό μας και στη συνέχεια να αρχίσουμε προπονήσεις και να προσπαθήσουμε. Είναι δύσκολο να μπούμε στους ομίλους αλλά θα τα δώσουμε όλα»\n- Γνωρίζεις τις πιθανές αντιπάλους. Ποια η άποψη σου;\n- ΜVP της σεζόν ο Τζαβέλλας. Δίκαια;\n- Κάτι τελευταίο. Πως ζείτε τον Σαββίδη;\nΞανά στους δρόμους οι φίλαθλοι του Ηρακλή\nΚίτσιου: «Ταλαιπωρήθηκα πολύ από τον τραυματισμό μου, αλλά τα καταφέραμε»


Το τέλος του κόσμου στον τοίχο - Ειδήσεις - νέα - Το Βήμα Online\nΤο τέλος του κόσμου στον τοίχο\nΤο design agency Bob Studio ξορκίζει το κακό με ένα ευφάνταστο ημερολόγιο του 2021, γεμάτο με πιθανές μελλοντικές καταστροφές και γενναίες δόσεις χιούμορ.\nΣίγουρα έχετε χαζέψει κάποια όμορφη συσκευασία ή μια αφίσα στον δρόμο που έχει την υπογραφή του Bob Studio, ακόμη κι αν δεν το γνωρίζετε. Το πολυβραβευμένο design agency ιδρύθηκε από τον Ανδρέα Θάνο, τον Αρη Τσούτσα και τον Μιγκέλ Ροντρίγκες και με βάση την Αθήνα (και το Λονδίνο) σχεδιάζει brands για ελληνικές και διεθνείς εταιρείες, με ειδίκευση στο packaging design και την εικονογράφηση. Τα τελευταία χρόνια έχει δημιουργήσει τρία ημερολόγια με θέμα τις ελληνικές πατέντες, τα οποία έχουν όλα βραβευθεί σε διαγωνισμούς design στην Ελλάδα και στο εξωτερικό. Σε μια εποχή που πραγματικά ανέτρεψε κάθε πρόβλεψη και συνέβαλε στο να καταρρεύσει σαν πύργος από τραπουλόχαρτα ό,τι θεωρούσαμε δεδομένο και αυτονόητο στη ζωή και την καθημερινότητά μας, η δημιουργική αυτή ομάδα αποφάσισε να αφήσει τη φαντασία της ελεύθερη και να σκεφτεί τι χειρότερο θα μπορούσε να μας συμβεί.\nΠόσο πιο απογοητευτικό υπάρχει περίπτωση να είναι το 2021 σε σχέση με το 2020; Τι θα συμβεί αν πέσει το Internet; Πώς θα επηρεάσει την καθημερινότητά μας η τεχνητή νοημοσύνη; Ποιος είναι ο Avozilla; Τι θα γίνει όταν σβήσει ο Ηλιος; Γιατί θα μας διώξουν οι εξωγήινοι; Η απόσταση σκοτώνει τον έρωτα; Με αφορμή αυτά τα ερωτήματα, το Bob Studio κάνει δυσοίωνες προβλέψεις για το μέλλον και παρουσιάζει το «Τέλος του Κόσμου», ένα ημερολόγιο τοίχου για το 2021 (με διαστάσεις: 0,5 x 33,5 x 48,5 cm) που αποτελεί επί της ουσίας ύμνο στην αισιοδοξία και δήλωση πίστης στον άνθρωπο, στην αντοχή και στην ανθεκτικότητά του. Προϊόν έμπνευσης και στοχασμού των ημερών της καραντίνας, το πόνημά τους προσπαθεί, έπειτα από μια δύσκολη χρονιά για όλους, να μεταφέρει ένα ανατρεπτικό μήνυμα ελπίδας μοιάζοντας να μας καθησυχάζει πως στο τέλος όλα θα πάνε καλά. Κάθε μήνας είναι αφιερωμένος σε μια μακρινή, φανταστική (ή όχι και τόσο) καταστροφική για την ανθρωπότητα εξέλιξη που περιγράφεται με χιούμορ και ιδιαίτερη αισθητική, σε ένα συλλεκτικό design καλεντάρι που προβληματίζει και διασκεδάζει. Το ΒΗΜΑgazino ζήτησε από την ομάδα του δημιουργικού αθηναϊκού πυρήνα να απαντήσει σε ορισμένα από τα εύλογα ερωτήματα που ανακύπτουν από τη φυλλομέτρηση αυτού του καλαίσθητου ημερολογίου.\nΠώς πήρατε την απόφαση να φτιάξετε ένα ημερολόγιο με καταστροφές; Θέλατε να ξορκίσετε το κακό;\n«Η περίοδος που διανύουμε είναι κάτι πρωτόγνωρο για όλους μας. Και φυσικά μας προβλημάτισε όχι μόνο το γεγονός της πανδημίας αλλά ότι τελικά ήταν, όπως λέγεται, αναπόφευκτο να γίνει αργά ή γρήγορα. Οπότε στάθηκε μια καλή αφορμή να ασχοληθούμε με θέματα που μας προβληματίζουν (περισσότερο ή λιγότερο) και με το πώς αυτά μπορεί να έρθουν και να τα αντιμετωπίσουμε. Πάντα με χιούμορ και αισιοδοξία. Γιατί θέλουμε πραγματικά να πιστεύουμε ότι στο τέλος όλα θα πάνε καλά».\nΠώς ακριβώς καταλήγετε στο τελικό αποτέλεσμα; Πρόκειται για μια ομαδική διαδικασία;\n«Ο,τι κάνουμε ως γραφείο είναι αποτέλεσμα ομαδικής σκέψης και δουλειάς. Οπότε και τα ημερολόγια που σχεδιάζουμε, είτε τα προηγούμενα που αφορούσαν τις ελληνικές πατέντες είτε «Το Τέλος του Κόσμου» οφείλονται σε μια ομαδική προσπάθεια. Η μόνη διαφορά είναι ότι εφέτος όλα έγιναν «από μακριά κι αγαπημένοι» (όπως περιγράφουμε και σε μία από τις καταστροφές), αλλά στο τέλος τα καταφέραμε».\nΘεωρείτε ότι στο μέλλον θα θυμόμαστε πράγματι το 2020 ως ένα καταραμένο έτος;\n«Σίγουρα δεν θα το αναπολούμε ευχάριστα. Ηταν μια πολύ δύσκολη χρονιά και το μόνο που κρατάμε είναι ότι τίποτα δεν θα πρέπει να το θεωρούμε δεδομένο και ότι πρέπει να επαναπροσδιορίσουμε το «εγώ» και το «εμείς» για να μην υπάρξει άλλη αντίστοιχη χρονιά».\nΠοια καταστροφή από αυτές που περιγράφονται στο ημερολόγιο θεωρείτε ότι έχει μεγάλες πιθανότητες να συμβεί;\n«Οι καταστροφές που περιγράφουμε με φαντασία και χιούμορ έχουν (δυστυχώς) και μια δόση αλήθειας. Από αυτές, με βάση τις θεωρίες επιστημόνων (και όχι τις δικές μας) φαίνεται πιθανό να συμβεί το λιώσιμο των πάγων, με ό,τι αυτό συνεπάγεται για τον κόσμο μας. Ας ελπίσουμε να μην το ζήσουμε κι αυτό».\nΤι εύχεστε για το 2021 που μόλις άρχισε;\n«Υγεία. Παιδεία. Ελευθερία. Βασικές αξίες, δηλαδή, που εφέτος έλειψαν πολύ».\nΤο ημερολόγιο τοίχου «Το Τέλος του Κόσμου – 12 επικείμενες καταστροφές και πώς θα σωθούμε» κυκλοφορεί σε περιορισμένα αντίτυπα online στο keybooks.gr και σε επιλεγμένα βιβλιοπωλεία σε όλη την Ελλάδα.\nΚάτω από την πόλη | 23.01.2021 - 07:20


Λυκοφιλία για πάντα | Foreign Affairs - Hellenic Edition\nHome › Αρθρογραφία › Άρθρα › Λυκοφιλία για πάντα\nΛυκοφιλία για πάντα\nΗ πραγματική σημασία τής «Ηρωικής Ευελιξίας» τού Ιράν\nΗ προσφορά τού Αγιατολάχ Χαμενεΐ για μια «ηρωική ευελιξία» στις διαπραγματεύσεις με τις Ηνωμένες Πολιτείες είναι σημαντική, αλλά όχι με τον τρόπο που φαίνεται να πιστεύουν οι περισσότεροι δυτικοί σχολιαστές. Ο Χαμενεΐ είναι έτοιμος να κάνει μια συμφωνία, αλλά εξακολουθεί να πιστεύει ότι το Ιράν και η Δύση θα παραμείνουν ιδεολογικοί αντίπαλοι.\nΟ AKBAR GANJI είναι Ιρανός δημοσιογράφος και αντιφρονών. Φυλακίστηκε στην Τεχεράνη το 2000-2006, και τα γραπτά του είναι σήμερα απαγορευμένα στο Ιράν. Αυτό το άρθρο έχει μεταφραστεί από τα φαρσί από τον Evan Siegel.\nΟ Χαμενεΐ μίλησε για ηρωική ευελιξία αρκετές φορές από τότε που έγινε ο ηγέτης του Ιράν, πριν από είκοσι χρόνια, και σε κάθε περίπτωση, τόνιζε ότι ο φιλικός διάλογος δεν είναι το ίδιο πράγμα με την φιλία. Σε μια ομιλία του στις 7 Αυγούστου του 1996, ενώπιον ενός ακροατηρίου αξιωματούχων τού υπουργείου Εσωτερικών και Ιρανών διπλωματών, είπε, , «η σφαίρα τής διεθνούς πολιτικής είναι ένα πεδίο ηρωικής ευελιξίας, και διαμορφώνεται έντονα με βάση τον εχθρό. Ως εκ τούτου, οι διπλωμάτες μας θα πρέπει να είναι σταθεροί στις βασικές θέσεις τους και να λαμβάνουν ως πρότυπό τους την σταθερότητα και την λεβεντιά τού Παναγιότατου Ιμάμη Χομεϊνί». Σε ομιλία που εκφώνησε στα μέλη τού Συμβουλίου των Φρουρών, στις 5 Σεπτεμβρίου του 2013, δήλωσε , «Όταν ένας παλαιστής παλεύει με έναν αντίπαλο και κάποιες φορές δείχνει ευελιξία για τεχνικούς λόγους, δεν πρέπει να ξεχνάει ποιός είναι ο αντίπαλός του». Ακόμα και οι εχθροί χαμογελούν ο ένας στον άλλο, κατά τη διαπραγμάτευση, είπε στους διοικητές των Φρουρών τής Επανάστασης, στις 17 Σεπτεμβρίου.\nΟ Χαμενεΐ δεν πιστεύει, με άλλα λόγια, ότι η σχέση μεταξύ Ουάσιγκτον και Τεχεράνης πρέπει να είναι ανοικτά εχθρική αλλά φαίνεται όντως να πιστεύει ότι το Ιράν και η Δύση είναι υποχρεωμένοι να παραμείνουν ιδεολογικοί αντίπαλοι. Πράγματι, ο Χαμενεΐ αντιπαρέθετε πάντα «το ισλαμικό ιρανικό μοντέλο της προόδου» με αυτό που ονομάζει «τυραννικό» μοντέλο ανάπτυξης της Δύσης. Ο θεμελιώδης στόχος τής Ισλαμικής Δημοκρατίας, λέει, ήταν πάντα να «δημιουργεί ένα νέο ισλαμικό πολιτισμό». Ο Χαμενεΐ οραματίζεται από καιρό ένα Ιράν που να είναι ανεξάρτητο, ισχυρό και τεχνολογικά προηγμένο, και το οποίο να έχει μια ισχυρή ισλαμική ιρανική ταυτότητα.\nΠιστεύει, επίσης, ότι η Δύση είναι εγγενώς εχθρική σε αυτό το όραμα. Αυτό εξηγεί, εν μέρει, γιατί οι πυρηνικές διαπραγματεύσεις μεταξύ του Ιράν και της Δύσης ήταν τόσο αμφιλεγόμενες. Ο Χαμενεΐ υποψιάζεται ειλικρινά ότι οι Ηνωμένες Πολιτείες και οι σύμμαχοί της θέλουν να εμποδίσουν την ανεξάρτητη επιστημονική ανάπτυξη του Ιράν. Υπάρχουν μερικά πράγματα με τα οποία ο Χαμενεΐ θεωρεί ότι ο «ισλαμικός πολιτισμός» απλά δεν μπορεί να συμβιβαστεί, συμπεριλαμβανομένης της επιδίωξης για ανεξάρτητη τεχνολογική πρόοδο, της κατανομής των ρόλων των δύο φύλων στην κοινωνική ζωή, καθώς και της δέσμευσης για δημόσια ευσέβεια ως μέσο εθνικής αλληλεγγύης.\nΑλλά μέσα σε αυτές τις παραμέτρους, ένας ρεαλιστικός συμβιβασμός είναι πάντα μια πιθανότητα. Πράγματι, ο Χαμενεΐ πιστεύει ότι η προσαρμογή στις νέες συνθήκες αποτελεί υποχρέωση για τον ισλαμικό πολιτισμό, αν επιθυμεί να επιβιώσει. Μπορεί κανείς να κατανοήσει την προσέγγιση του Χαμενεΐ για τα δικαιώματα των γυναικών στο πλαίσιο της ισλαμικής ταυτότητας του Ιράν. Έχει από καιρό υποστηρίξει ότι είναι καθήκον όλων των μουσουλμάνων γυναικών να συνεχίσουν την οικονομική και την εκπαιδευτική βελτίωσή τους - διατηρώντας παράλληλα την προσήλωσή τους στην ισλαμική ταυτότητα. Σε μια ομιλία που εκφώνησε στις 4 Ιανουαρίου του 2012, είπε , «Οι γυναίκες είναι το μισό της κοινωνίας και είναι πολύ θετικό, αν μπορούμε, να χρησιμοποιήσουμε αυτό το μισό της κοινωνίας στην [επαγγελματική, οικονομική και πολιτική] ζωή». Αλλά φρόντισε να προσθέσει: «Είμαστε σε πλήρη συμφωνία με την απασχόληση και την συμμετοχή αυτή, στο μέτρο που δεν βλάπτει το θεσμό τής οικογένειας, ο οποίος προηγείται, δεδομένου ότι είναι αναντικατάστατος».\nΟ Χαμενεΐ εφαρμόζει τώρα στην διεθνή πολιτική το ίδιο είδος πραγματισμού υπό όρους. Θεωρεί ότι το Ιράν πρέπει να συνεχίσει να αντιστέκεται στην δυτική ηγεμονία, και πρέπει να παραμείνει δεσμευμένο στο ισλαμικό πολιτικό σύστημα. Αλλά εντός αυτών των ορίων, θεωρεί ότι το Ιράν και οι Ηνωμένες Πολιτείες θα πρέπει να είναι σε θέση να επιτύχουν μια αμοιβαία επωφελή σχέση.


Αλλάζει σημαντικά το σκηνικό του καιρού από την Παρασκευή στην Αλμωπία.\nΣυγκεκριμένα σύμφωνα με την Ε.Μ.Υ. αναμένεται πτώση της θερμοκρασίας από την Παρασκευή και ισχυρές χιονοπτώσεις το Σαββατοκύριακο. Την εμφάνιση τους θα κάνουν ισχυροί άνεμοι.\nΗ περιοχή μας, καθώς και όλη η χώρα θα μπει στην κατάψυξη τις επόμενες μέρες, με την θερμοκρασία να βρίσκεται μόνιμα κάτω από το μηδέν. Μάλιστα η θερμοκρασία στο Καϊμακτσαλάν αναμένεται να φτάσει στους -20 βαθμούς Κελσίου.\nΑριδαία - Πρόγνωση\nΚαϊμακτσαλάν - Πρόγνωση\nΑνώνυμος 10 Φεβρουαρίου 2021 - 3:13 μ.μ.\nδυστυχώς με τους ξυλολέβητες πάλι δεν θα μπορεί να αναπνεύσει άνθρωπος.Τι πρόβλημα κι αυτό με την ανεξέλεγκτη ξυλεία παράνομα ...έλεγχος μηδεν..


Πού και πόσο μειώνεται ο ΦΠΑ | in.gr\nTAGS: κυριάκος μητσοτάκηςμέτραοικονομίαχρήστος σταϊκούρας\nΜειώσεις στον ΦΠΑ περιλαμβάνουν, μεταξύ άλλων, τα μέτρα στήριξης της κοινωνίας που ανακοίνωσε, τόσο ο πρωθυπουργός Κυριάκος Μητσοτάκης, όσο και ο υπουργός Οικονομικών, Χρήστος Σταϊκούρας το απόγευμα της Τετάρτης\n20 Μαΐου 2020, 18:55\nΜειώσεις στον ΦΠΑ περιλαμβάνουν, μεταξύ άλλων, τα μέτρα στήριξης της κοινωνίας που ανακοίνωσε, τόσο ο πρωθυπουργός Κυριάκος Μητσοτάκης, όσο και ο υπουργός Οικονομικών, Χρήστος Σταϊκούρας το απόγευμα της Τετάρτης.\nΤέλος, «η προκαταβολή φόρου, επιτέλους, μειώνεται». «Πράγματι, είναι άδικο να καλείται κανείς να προπληρώσει φόρους με βάση τα όποια κέρδη είχε τη μία χρονιά, όταν αυτά -ειδικά φέτος- θα είναι πολύ λιγότερα. Η προκαταβολή φόρου, λοιπόν, θα μειωθεί γενναία. Και το ακριβές ποσοστό θα ανακοινωθεί σύντομα, ύστερα από μελέτη» ανέφερε ο πρωθυπουργός.\nΣχετικά άρθρα: ➤ Σταϊκούρας: Σε 4 φάσεις η επανεκκίνηση της οικονομίας – Τα 15 μέτρα αξίας 24 δισ. ευρώ ➤ Μητσοτάκης : Μείωση ΦΠΑ σε μετακινήσεις, ροφήματα – Φορολογικές ελαφρύνσεις σε επιχειρήσεις ➤ Όλα τα μέτρα για την ενίσχυση εργασίας, τουρισμού, επιχειρήσεων – Μειώσεις φόρων, επιδοτήσεις, χρήμα στην αγορά


Επιδόματα: Τι αλλαγές έρχονται μέσα στο επόμενο 5μηνο | ΕΣΠΑ ΕΡΓΑΣΙΑ\nΕπιδόματα: Τι αλλαγές έρχονται μέσα στο επόμενο 5μηνο\nΑλλαγές τόσο στη δομή όσο και στο έργο και τις αρμοδιότητες των υπουργείων αναμένονται το επόμενο 5μηνο. Σημαντικές είναι αυτές που συζητούνται για τα επιδόματα.\nΣυγκεκριμένα, ο ΟΓΑ μετεξελίσσεται σε Ενιαία Αρχή Διαχείρισης και Καταβολής Επιδομάτων (νομοθέτηση τον Σεπτέμβριο, έναρξη λειτουργίας τον Δεκέμβριο) -θέμα που αποτελούσε πάγιο αίτημα του αναπηρικού κινήματος.\nΌσον αφορά το Κοινωνικό Εισόδημα Αλληλεγγύης, οι δικαιούχοι από 450.000 που είναι σήμερα, θα ανέλθουν σε 750.000. Μάλιστα, το 10% των δικαιούχων του ΚΕΑ θα μπαίνουν στην αγορά εργασίας, μέσω των προγραμμάτων ΟΑΕΔ. Και οι Ρομά θα μπορούν να λαμβάνουν το ΚΕΑ, υπό τον όρο ότι τα παιδιά τους θα παρακολουθούν την υποχρεωτική εκπαίδευση.\nΣτην ίδια δέσμη, υπάρχουν άλλες επτά πολιτικές για τους Ρομά ( βελτίωση συνθηκών διαβίωσης, χαρτογράφηση οικισμών, πολύκεντρα, οικονομική ενίσχυση κ.α.). Επίσης, σύμφωνα με πληροφορίες, το Υπ. Εργασίας προωθεί την απασχόληση ανέργων στα δημόσια έργα, των μακροχρόνια ανέργων για τις ηλικίες 55 -67, την ειδική επιδότηση των πρώην εργαζομένων της Ελληνικής Βιομηχανίας Ζάχαρης.\nΠροηγούμενες δημοσιεύσειςΘέσεις εργασίας στο Ε.Κ.Ε.Φ.Ε. “Δημόκριτος”Επόμενες δημοσιεύσειςΠροοπτική να αρθούν σταδιακά τα capital controls


Στέγη για Μουσείο Γεωργικών Εργαλείων στο Βελεστίνο\nΤελευταία ενημέρωση: 2018-06-09, 18:08:47\nΖήτημα λίγων μόνο μηνών αποτελεί η λειτουργία του Μουσείου Γεωργικών Εργαλείων του Δήμου Ρήγα Φεραίου, που θα στεγαστεί σε ένα από τα κτίρια του συγκροτήματος στο Αγρόκτημα του Πανεπιστημίου Θεσσαλίας στο Βελεστίνο. Μία χρόνια προσπάθεια του δήμου για τη δημιουργία Μουσείου Γεωργικών Εργαλείων, με στόχο την αξιοποίηση και ανάδειξη της κληρονομιάς της περιοχής, παίρνει σάρκα και οστά μετά τη χθεσινή υπογραφή μνημονίου συνεργασίας μεταξύ του πρύτανη του Πανεπιστημίου Θεσσαλίας Γιώργου Πετράκου και του δημάρχου Ρήγα Φεραίου Δημήτρη Νασίκα.\nΤο μνημόνιο συνεργασίας δεκαετούς διάρκειας υπογράφτηκε χθες το πρωί στο γραφείο του πρύτανη του Πανεπιστημίου Θεσσαλίας. Σημειώνεται ότι το κτιριακό συγκρότημα που βρίσκεται στο Αγρόκτημα του Π.Θ. στο Βελεστίνο ανήκει στο ίδρυμα και παραχωρείται προς χρήση στον Δήμο Ρήγα Φεραίου για να λειτουργήσει ως μουσειακός χώρος.\nΑμεσα πρόκειται να ξεκινήσουν εργασίες επισκευής του χώρου από τον δήμο και στη συνέχεια θα τοποθετηθούν τα εκθέματα, περίπου 2.500 αντικείμενα, τα οποία προσέφεραν οικογένειες του Βελεστίνου και σήμερα βρίσκονται αναξιοποίητα στις αποθήκες του δήμου.\nΣε έναν εκπληκτικό χώρο εμβαδού περίπου 200 τ.μ. θα στεγαστεί το Μουσείο Γεωργικών Εργαλείων και σε συνδυασμό με τον Ρήγα Βελεστινλή εκτιμάται ότι θα αυξήσει την επισκεψιμότητα στην ευρύτερη περιοχή.\nΟ χώρος όπου θα φιλοξενηθεί το Μουσείο είναι απόλυτα προσβάσιμος καθώς βρίσκεται πάνω στην ΠΑΘΕ (στη διασταύρωση της Π.Ε.Ο. Ριζομύλου με την είσοδο του Βελεστίνου).\nΜόλις ο χώρος διαμορφωθεί και καταστεί επισκέψιμος θα ενημερωθούν όλα τα σχολεία της χώρας, καθώς εκτιμάται ότι η συγκεκριμένη συλλογή γεωργικών εργαλείων είναι μοναδική στον ελλαδικό χώρο.\n«Εχουμε τη χαρά να υπογράφουμε ένα μνημόνιο συνεργασίας, με το οποίο παραχωρείται στον Δήμο Ρήγα Φεραίου, χώρος στο αγρόκτημα του Πανεπιστημίου ώστε να στεγαστεί εκεί το Μουσείο Γεωργικών Εργαλείων, το οποίο νομίζω ότι θα συμβάλλει στην ανάπτυξη του πολιτισμού και στη διάδοση των τεχνολογιών και τεχνικών που υπήρχαν κατά το παρελθόν και σήμερα δεν υπάρχουν πλέον στον αγροτικό χώρο. Και θέλουμε να πιστεύουμε ότι αυτή η συνεργασία θα είναι αμοιβαία επωφελής, γιατί και οι φοιτητές μας θα μπορούν να βλέπουν εργαλεία και πρακτικές του παρελθόντος ώστε να μπορούν να αξιολογούν καλύτερα το πού βρισκόμαστε σήμερα και τι γινόταν χθες, και ταυτόχρονα θέλουμε να πιστεύουμε ότι θα έχει σημαντική επισκεψιμότητα διότι είναι κάτι μοναδικό», σημείωσε ο κ. Πετράκος.\n«Η λειτουργία μουσείου γεωργικών εργαλείων είναι ένα χρόνιο αίτημα του δήμου. Εχουν συγκεντρωθεί 2.500 περίπου αντικείμενα που αποτελούν την παράδοση του δήμου μας στο αγροτικό κομμάτι. Είναι μια συλλογή μοναδική στον ελλαδικό χώρο και με την αρωγή του Πανεπιστημίου Θεσσαλίας μας δίνεται η ευκαιρία να αξιοποιήσουμε αυτόν τον θησαυρό και να τον αναδείξουμε. Δεν επαναπαυόμαστε. Παρόλο που ο χώρος μας παραχωρείται για δέκα χρόνια, εμείς θα συνεχίσουμε τις προσπάθειες για τη δημιουργία μόνιμης στέγης στο οικόπεδο των πέντε στρεμμάτων που έχει γίνει δωρεά από το Ιδρυμα Δεληγεώργη στην είσοδο του Βελεστίνου», τόνισε από την πλευρά του ο κ. Νασίκας.\nΜΟΥΣΕΙΟ ΓΕΩΡΓΙΚΩΝ ΕΡΓΑΛΕΙΩΝ


Κορυφαίος σύμβουλος του Ερντογάν με πλαστό δίπλωμα… γυμνασίου!\n20-12-2020 • 23:30μμ\nUPD: 20-12-2020 • 22:41μμ\nΦυσικά και δεν καταδικάστηκε\nΜια απόφαση τουρκικού δικαστηρίου από το 2001 δείχνει ότι το δίπλωμα γυμνασίου ανώτερου συμβούλου του Ταγίπ Ερντογάν ήταν πλαστό, ανέφερε η εφημερίδα Cumhuriyet.\nΤο πιστοποιητικό πτυχίου γυμνασίου του παλαιστή πρώην Ολυμπιονίκη που έγινε πολιτικός, Hamza Yerlikaya (Χάμζα Γερλικάγια), ήταν ψεύτικο και χρησιμοποιήθηκε σε αίτηση για πτυχίο πανεπιστημίου, αναγράφουν τα δικαστικά έγγραφα.\n«Σύμφωνα με τα διαθέσιμα στοιχεία, μπορεί να ειπωθεί μόνο ότι ο κατηγορούμενος χρησιμοποίησε το ψεύτικο δίπλωμα εν γνώσει του», αναφέρεται ακόμα στην απόφαση του δικαστηρίου, το οποίο ανέβαλε την ετυμηγορία του και με αυτήν την καθυστέρηση, ο Yerlikaya απαλλάχθηκε από την επιβολή ποινής (ήξερε για το πλαστό δίπλωμα, αλλά δεν συμμετείχε στην κατασκευή του, ήταν η αιτιολόγηση).\nΟ 44χρονος δύο φορές Ολυμπιονίκης στην ελληνορωμαϊκή πάλη, αποφοίτησε από το Τμήμα Φυσικής Αγωγής και Αθλητισμού στο Πανεπιστήμιο Süleyman Demirel και εργάστηκε ως δημόσιος υπάλληλος στους τουρκικούς κρατικούς σιδηροδρόμους, στην Emlak Bank και στο δήμο της Κωνσταντινούπολης πριν από την εκλογή του στο κοινοβούλιο το 2005.\nΟ ανώτερος σύμβουλος του Ερντογάν έγινε πρωτοσέλιδο τον Ιούνιο όταν διορίστηκε μέλος του διοικητικού συμβουλίου της κρατικής Vakıfbank, μια κίνηση που εξόργισε την αντιπολίτευση, η οποία κατηγόρησε την κυβέρνηση ότι αφήνει τις κρατικές τράπεζες στα χέρια ατόμων χωρίς οικονομική εμπειρία.


ΕΒΖ - Εφημερίδα Ημερήσια Ημαθίας\n14 Σεπ 2020 11:07\nΣε εξέλιξη βρίσκονται οι διεργασίες σχετικά με τη λειτουργία του εργοστασίου Σερρών της Ελληνικής Βιομηχανίας Ζάχαρης, με αποτέλεσμα να μην έχει γίνει γνωστό εάν θα απορροφήσει την φετινή παραγωγή των τευτλοπαραγωγών της Βορείου Ελλάδος. Η Royal Sugar έχει εκμισθώσει τα εργοστάσια της ΕΒΖ σε Πλατύ Ημαθίας και Σέρρες, σε συνεργασία με τη Συνεταιριστική Τράπεζα Κεντρικής Μακεδονίας. Συγκεκριμένα, την συμφωνία...\nΝέος κορονοϊός στην Κίνα. Κορώνα εναντίον...σφυροδρέπανου η εξίσωση. Άσε που άκουσε για Κορώνα και ιό η ηλικιωμένη αγωνίστρια της δεξιάς και θυμήθηκε τα νιάτα της στο Σέλι, όταν έκανε σκι με το διάδοχο Κωνσταντίνο. Πάντως, εξαιτίας της γρίπης θα σταματήσουμε να λέμε το «Κορώνα στο κεφάλι μου» για το έτερόν μας ήμισυ. Όλα θα γίνονται πλέον στο ζευγάρι μέσω μάσκας. Τυχερός ο Ζορό, για αυτό δεν...\nΜε αίτημα να λειτουργήσει το εργοστάσιο της Ελληνικής Βιομηχανίας Ζάχαρης (ΕΒΖ) στο Πλατύ, τευτλοπαραγωγοί της Κεντρικής Μακεδονίας ξεκινούν από σήμερα εκστρατεία ενημέρωσης των ανθρώπων της τοπικής αυτοδιοίκησης (σε δήμους και περιφέρεια) και των βουλευτών Ημαθίας και Πέλλας, στο πλαίσιο κινητοποίησής τους. «Ο επικεφαλής της Royal Sugar, Χρήστος Καραθανάσης, μίσθωσε τα δύο εργοστάσια της ΕΒΖ σε Πλατύ Ημαθίας...\nΤέλος στην αγωνία των τευτλοπαραγωγών για τη συνδεδεμένη ενίσχυση δίνει ο ΥπΑΑΤ Μ. Βορίδης\n17 Ιαν 2020 11:13\nΟ Υπουργός Αγροτικής Ανάπτυξης και Τροφίμων, Μάκης Βορίδης, λαμβάνοντας υπόψη την ιδιαίτερη κατάσταση που έχει διαμορφωθεί στην τευτλοπαραγωγή της χώρας, αποφασίζει τη χορήγηση της συνδεδεμένης ενίσχυσης στους παραγωγούς ζαχαροτεύτλων. Η συγκεκριμένη απόφαση του κ. Βορίδη, η οποία συνυπογράφεται και από τον Υφυπουργό Αγροτικής Ανάπτυξης και Τροφίμων, Κωνσταντίνο Σκρέκα, αίρει υποχρεώσεις των...\nΣε τρεις ανέρχονται οι υποψήφιοι μισθωτές των δύο εργοστασίων και λοιπών εγκαταστάσεων της Ελληνικής Βιομηχανίας Ζάχαρης ΑΕ σε Πλατύ Ημαθίας και Σέρρες, όπως επισήμανε μιλώντας στο ΑΠΕ-ΜΠΕ ο πρόεδρος της ΕΒΖ, Νίκος Παπαϊωάννου, τονίζοντας παράλληλα ότι θα ολοκληρωθεί άμεσα η διαδικασία αξιολόγησης, μέσω της οποίας και θα αναδειχθεί ο νέος ιδιοκτήτης τους για τους επόμενους 28 μήνες. Οι τρεις υποψήφιοι...